text: मीना जडी बिंदी लेता आवजो जी
  मीना जडी बिंदी लेता आवजो जी , बना पैली पेसेंजर सी आवजो जी
  आवजो आवजो आवजो जी बना पैली पेसेंजर सी आवजो जी
  माथ सारु बीदी लाव्जो माथ सारु टीको ,
  माथ सारु झूमर लेता आवजो जी बना पैली पेसेंजर सी आवजो जी
  गल सारु हार लाव्जो गल सारु नेकलेस ,
  गल सारु पेंडिल लेता आवजो जी , बना पैली पेसेंजेर सी आवजो जी
  हाथ सारु चूड़ी लाव्जो हाथ सारू कंगन ,
  हाथ सारु बाजूबंद लेता आवजो जी बना पैली पेसेंजेर सी आवजो जी
  पांय सारु चम्पक लाव्जो , पांय सारु बिछिया ,
  पांय सारु मेहँदी लेता आवजो जी बना पैली पेसेंजर सी आवजो जी
  अंग सारु साडी लाव्जो , अंग सारु पैठनी ,
  अंग सारु चुनार्ड लेता आवजो जी बना पैली पेसेंजर सी आवजो जी
  आवजो आवजो जी बना पैली पेसेंजर सी आवजो जी
  
  सासरो छोड़यो देवी दूर, पीयर मेढ़ो रोपियो जी
  सासरो छोड़यो देवी दूर , पीयर मेढ़ो रोपियो जी ।
  तांवा खण्या रे तलाव , अमरित अम्बो मवरियो जी । ।
  रनुबाई हुआ पणिहार , वहा रड़ऽ सासरवासेण जी ।
  की थारो पीयर दूर , की थारी सासू सौतेली जी ।
  नई म्हारो पीयर दूर , नई म्हारी सासू सौतेली जी ।
  हम पर ”सऊक को साल“ , तेगुण रड़ऽ सासरवासेण जी । ।
  हेडूँ थारो ”सऊक को साल“ ,
  बांझ घर पालणो झुलाड़सां जी ।
  
  हारा रे मोरे भाई नाथ मै
  हारा रे मोरे भाई नाथ मै ,
  हारा रे मोरे भाई
  १ एक बंद ढूंढा सकल बंद ढूंढा ,
  ढूंढत ढूंढत हारा
  तीरथ धाम हम सब ढूंढी आया
  प्रभू मिले घटमाही . . .
  नाथ मै हारा रे . . .
  २ नही मेरा यारा नही मेरा प्यारा ,
  नही मेरा बन्धू भाई
  तुम बिन मोहे कोण उभारे
  लेवो बाव पसारी . . .
  नाथ मै हारा रे . . .
  ३ प्राण बाण सब छुटण लागे ,
  मन भयो भय भारी
  प्रेम कटारी लगी हिरदे मे
  ऊबौ हुयो नही जाय . . .
  नाथ मै हारा रे . . .
  ४ नही हम इस पार नही हम उस पार ,
  सागर भरीयो अपार
  बिना मंऊत यो शीर डुबत है
  कुंज डुब्यो जल माही . . .
  नाथ मै हारा रे . . .
  ५ दिन दयाल कृपा करो हम पर ,
  गरीब नू काज सुधारो
  कहत कबीरा सुणो भाई साधू
  जोत म जोत समाणी . . .
  नाथ मै हारा रे . . .
  
  भाग हमारा जागीयाँ
  तुम म्हारी नौका धीमी चलो ,
  आरे म्हारा दीन दयाला
  १ जाई न राम थाड़ा रयाँ ,
  जमना पयली हो पारा
  नाव लावो रे तुम नावड़ा
  आन बैगा पार उतारो . . . .
  तुम म्हारी . . . . . . . .
  २ उन्डी लगावजै आवली ,
  उतरा ठोकर मार
  सोना मड़ाऊ थारी आवली
  रूपया न को रास . . . .
  तुम म्हारी . . . . . . . .
  ३ निरबल्या मोहे बल नही ,
  मोहे फेरा घड़ावो राम
  म्हारा कुटूंम से हाऊ एकलो
  म्हारो घणो परिवार . . . .
  तुम म्हारी . . . . . . . .
  ४ बिना पंख को सोरटो ,
  आरे पंछी चल्यो रे आकाश
  रंग रूप वो को कुछ नही
  लग भुख नी प्यास . . . .
  म्हारी . . . . . . . .
  ५ कहत कबीर धर्मराज से ,
  आरे हाथ ब्रम्हा की झारी
  जन्म . जन्म का हो दुखयारी
  राखो लाज हमारी . . . .
  तुम म्हारी . . . . . . . .
  
  करन्ड कस्तूरी भरिया छाबा भरिया फूलड़ा जी
  करन्ड कस्तूरी भरिया , छाबा भरिया फूलड़ा जी ।
  तुम भेजो हो धणियेर रनुबाई , जो हम करसां आरती जी
  थारी आरतड़ी ख आदर दीसाँ ,
  देव दामोदर भेंटसा जी । ।
  करन्डी कस्तूरी भरिया , छाबा भरिया फूलड़ा जी । ।
  
  ब्य्नीका अंगना म पिपली रे
  ब्य्नीका अंगना म पिपली रे वीरा चुन्ड लाव्जे ।
  लाव्जे तो सबई सारू लाव्जे रे वीरा
  नही तो र्ह्य्जे आपणा देस माडी जाया चुन्ड लाव्ज
  संपत थोडी वो ब्य्नी विपत घ्नेडी ,
  कसी पत आउ थारा देस माडी जाई चुन्ड लाऊ
  भाव्जियारो कंगन ग्य्नो मेल्जे रे वीरा चुन्ड लाव्जे ।
  लाव्जे तो सबई सारू लाव्जे रे वीरा चुन्ड लाव्जे
  एतरो गरब क्यो बोलती वो ब्य्नी चुन्ड लांवा
  हमछे पांचाई भाई की जोत माडी जाई चुन्ड लावा
  
  नानो म्हारो नानो म्हारो करती थी घींव घड़ा मऽ भरती थी
  नानो म्हारो , नानो म्हारो करती थी घींव घड़ा मऽ भरती थी ।
  घींव का घड़ा न कोरा छे , नाना का मामाजी गोरा छे ।
  नानो म्हारो जीमऽ तवंऽ कसो करां , अम्बा रोटी रसऽ करां
  रस मंऽ पड़ी गयो काकरियो , नाना का मामाजी ठाकरियो ।
  ठाठ करऽ , ठकराई करऽ , नानो म्हारो बठी नऽ राज कर ।
  राज करी नंऽ परवारऽ नी , नाना की मांय धवाड़ऽ नी ।
  हात रे भाई रे
  
  सतवन्ती न क्यो लायो पीया रे
  सतवन्ती न क्यो लायो पीया रे ,
  किनकी जान हरी लायो पीया रे ,
  १ कहती मन्दोदरी सुण पीया रावण ,
  या नार कहा सी लायो
  इनी रे नार क भीतर राखो
  वो तपसी दो भाई . . .
  पीया रे सतवन्ती . . .
  २ कहेता रावण सुण मंदोदरी ,
  काय को करती बड़ाई
  दस रे मस्तक न बीस भुजा है
  जेक तो बल बताऊ . . .
  पीया रे सतवन्ती . . .
  ३ कहती मन्दोदरी सुण पीया रावण ,
  क्यो करता राम सी बुराई
  चरण धोवो चर्णामत लेवो
  नाव क पार लगाव . . .
  पीया रे सतवन्ती . . .
  ४ कहत कबीरा सुणो भाई साधु ,
  राखो तो चरण अधार
  जनमजनम का दास तुम्हारा
  राखो लाज हमारी . . .
  पीया रे सतवन्ती . . .
  
  तुम म्हारी नौका धीमी चलो
  तुम म्हारी नौका धीमी चलो ,
  आरे म्हारा दीन दयाला
  १ जाई न राम थाड़ा रयाँ ,
  जमना पयली हो पारा
  नाव लावो रे तुम नावड़ा
  आन बैगा पार उतारो . . . .
  तुम म्हारी . . . . . . . .
  २ उन्डी लगावजै आवली ,
  उतरा ठोकर मार
  सोना मड़ाऊ थारी आवली
  रूपया न को रास . . . .
  तुम म्हारी . . . . . . . .
  ३ निरबल्या मोहे बल नही ,
  मोहे फेरा घड़ावो राम
  म्हारा कुटूंम से हाऊ एकलो
  म्हारो घणो परिवार . . . .
  तुम म्हारी . . . . . . . .
  ४ बिना पंख को सोरटो ,
  आरे पंछी चल्यो रे आकाश
  रंग रूप वो को कुछ नही
  लग भुख नी प्यास . . . .
  तुम म्हारी . . . . . . . .
  ५ कहत कबीर धर्मराज से ,
  आरे हाथ ब्रम्हा की झारी
  जन्म . जन्म का हो दुखयारी
  राखो लाज हमारी . . . .
  तुम म्हारी . . . . . . . .
  
  घर की मांडण बेटी अमुक बाई दीनी
  घर की मांडण बेटी अमुक बाई दीनी ,
  तवंऽ जाई समझ्या दयालजी ।
  आला नीळा बाँस की बाँसरी , वो भी बाजती जाय ,
  अमुक भाई की बईण छे लाड़ली , वो भी सासरऽ जाय ,
  पछा फिरी , पछा फिरी लाड़ीबाई ,
  पिताजी खऽ देवो आशीस ।
  खाजो पीजो पिताजी , राज करजो ,
  जिवजो ते करोड़ बरीस । ।
  छोड्यो छे मायको माहिरो , छोड्यो पिताजी को लाड़
  छोड़ी छे भाई केरी भावटी , छोड्यो फुतळयारो ख्याल ।
  छोड्यो छे सई करो सईपणो ,
  लाग्या दुल्लवजी का साथ ।
  
  म्हारा घर मदनसिंह जलमियो
  म्हारा घर मदनसिंह जलमियो ।
  हऊँ तो जोसी घर भेजूं बधाओ ,
  हमारा घर पोथीपुराण लई आवऽ ।
  पोथी वाचसे नानोसो बालुड़ो , पुराण वाचसेऽ ओको बाप ।
  मारूणी न मदनसिंह जलमियो ।
  हऊँ सोनी घर भेजूं बधाओ ,
  म्हारा घर कड़ातोड़ा लइ आवऽ ।
  तोड़ा पेरसे नानोसो बालुड़ो , कड़ा पेरऽ नाना को बाप ।
  मारूणी न मदनसिंह जलमियो ।
  हऊँ तो बजाजी घर भेजूं बधाओ ,
  म्हारा घर साड़ी वागो लई आवऽ ।
  साड़ी पेरऽ गा नाना की माय ,
  वागो पेरऽ नाना को बाप ।
  मारूणी न मदनसिंह जलमियो ।
  हऊँ तो दरजी घर भेजूँ बधाओ ,
  म्हारा घर झगोटोपी लई आवऽ ।
  झगो पेरऽ गा नानसो बालुड़ो ,
  टोपी पेरसे नाना को भाई ।
  मारूणी न मदनसिंह जलमियो ।
  हऊँ तो बीराजी घर भेजूँ बधाओ ,
  म्हारा घर पंचो पेळो लई आवऽ
  पेळो पेरऽ गा नाना की माउली ,
  पंचो बांधऽ गा नाना को बाप
  हऊँ तो सबईघर भेजूँ बधाओ ,
  मारूणी न मदनसिंह जलमियो ।
  
  चलो पंक्षी रे सब पावणा
  चलो पंक्षी रे सब पावणा ,
  आरे घुँगू बाई को छे ब्याव
  १ मिनी बाई का माथा प टोपलो ,
  आरे मिनी बाई चली रे बाजार
  खारीक खोपरा लई लियाँ
  सईड़ीयों चावा रे पान . . .
  चलो पंक्षी . . .
  २ मिनी बाई बाजार से आईया ,
  आरे ऊदरो पुछ हिसाब
  ऐतरा म आया कुतराँ जेट जी
  मिनी बाई भाँग ऊबी वाँट . . .
  चलो पंक्षी . . .
  ३ हाड़ीयाँ न डोल बजावीयाँ ,
  आरे कबुतर नाच बताये
  काबर वर मायँ बणी गई
  चीड़ीयाँ गाव मँगला चार . . .
  चलो पंक्षी . . .
  ४ घुस न माटी खोदीयाँ ,
  आरे डेडर कर रे गीलावों
  मैयना ने काम लगावीयाँ
  कोयल आई वई दवड़ . . .
  चलो पंक्षी . . .
  
  ऐसी हो प्रीत निभावजो
  ऐसी हो प्रीत निभावजो ,
  आरे जग मे होय नी हाँसी
  १ बैठ्या बामण चन्दन घसे ,
  आरे थाड़ी कुबजा हो दासी
  फुल फुल्यो रे गुलाब को
  माला गुथो हो खासी . . .
  ऐसी हो प्रीत . . .
  २ राम नाम संकट भयो ,
  आरे दिल फिरे हो उदासी
  तुम हो देवन का हो देवता
  राखो लाज हमारी . . .
  ऐसी हो प्रीत . . .
  ३ जल डुबता बर्तन तिरिया ,
  आरे तिरिया कंुजर हाथी
  पथ राख्यो रे पहेलाद को
  लाज द्रोपता राखी . . .
  ऐसी हो प्रीत . . .
  ४ दास दल्लु की हो बिनती ,
  आरे राखो चरण लगाई
  मृत्यू सी हमक छोड़ावजो
  मन म चिंता हो लागी . . .
  ऐसी हो प्रीत . . .
  
  ढेल तो परवत भई रे आंगणो भयो परदेश
  ढेल तो परवत भई रे , आंगणो भयो परदेश
  म्हारा वीरा रे , तीरथऽ करी नऽ वेगा आवऽ ।
  कचेरी बसन्ता थारा पिता वाटऽ जोवेऽ रे
  झुलवा झुलन्ती थारी माता ।
  म्हारा वीरा रे , तीरथ करी नऽ वेगा आवऽ
  गैय्या धुवन्ता थारा भाई वाटऽ जोवऽ रे ,
  महिया विलन्ती थारी भावज ।
  म्हारा वीरा रे , तीरथ करी नऽ वेगा आवऽ ।
  घोड़ीला बसन्ता थारा पुत्र वाटऽ जोवऽ रे ,
  रसोई करन्ती थारी बहुवर
  म्हारा वीरा रे तीरथऽ करी नऽ वेगा आवऽ ।
  सासर वासेण थारी बईण वाटऽ जोवऽ रे ,
  फुतल्या खेलन्ती थारी कन्या ।
  म्हारा वीरा रे , तीरथऽ करी नऽ वेगा आवऽ ।
  
  बनी का सासरिया सी हो
  बनी का सासरिया सी हो
  बनी जी टीका आई र्ह्याज
  , टीको पेर्यों क्योनी
  राज बना जी न
  काई हट मांड्यो
  राजम्हारी सकलाई रो
  तोड़ो , म्हारी बिंदी रो
  अकोडो , म्हारा दुई हथ
  लसरा मोती , तुम पर वारू
  म्हारो जीव बनी जी न काई
  हट मांड्यो राज बनी का
  सासरिया
  सी हो . . . . . . . . . . . . बनी का
  सासरिया सी हो बनी जी
  हार आई रह्याज , बनी का
  सासरिया सी हो बनिजी
  कंगन आई र्ह्याज , बनी का
  सासरिया सी हो बनी जी
  चम्पक आई
  रह्याज , बनी का सासरिया
  सी हो बनी जी चुन्द्ड आई
  र्ह्याज , चूंदर पेरो
  क्यो नी राज बनी
  जी न काई हट मांड्यो
  राजम्हारी साकलाई रो
  तोड़ो , म्हारी बीदी रो
  अकोडो , म्हारा
  दुई हथ लसर मोती , तुम पर
  वारू म्हारो जीव , बनी जी
  न कई हट मांड्यो राज ।
  
  म्हारो मन लाग्यो बैराग से
  म्हारो मन लाग्यो बैराग से ,
  आरे रमता जोगी की लार
  १ पाव बांध्या हो मीरा घुंगरु ,
  आरे हाथ ली करताल
  दुजा हाथ मीरा तुमड़ा
  गुण गाया गोपाल . . .
  म्हारो मन . . .
  २ एक लाख मीरा सासरो ,
  आरे दुजा मामा ममसाल
  तीजा लाग रे मीरा मावसी
  चवथा माय न बाप . . .
  म्हारो मन . . .
  ३ जहेर का प्याला राणा भेजीयाँ ,
  आरे भेज्याँ दासी का हाथ
  जावो दासी मीरा क दई आवो
  आमरीत लीजो नाम . . .
  म्हारो मन . . .
  ४ जावो दासी होण देखी आवो ,
  आरे मीरा जीवती की मरती
  मरी होय तो वक फेकी दिजो
  मीरा जैसी की वैसी . . .
  म्हारो मन . . .
  
  पति क्यो बैठया उदास रात दिन
  पति क्यो बैठया उदास रात दिन
  कई देवो दिल की बात
  १ पति कहे तीरीया से ,
  तुमको कभी नई कण
  तीरीया मन में कभी नही राखे
  या खोटी तीरीया की जात . . .
  रात दिन . . .
  २ हट पड़ी तीरीया नही माने ,
  अंन जरा नही खाये
  सब तीरीया काई सार की
  कब कई दिल की बात . . .
  रात दिन . . .
  ३ मणीया बाद भाई गयो रे बाद म ,
  नही कोई संग सगाली
  म्हारा मन म ऐसी आवे
  वा करी कृष्ण न घात . . .
  रात दिन . . .
  ४ इतनी बात सुणी तीरीया न ,
  रात को नींद नी आई
  सोचत सोचत रैन गवाई
  फिरी हुयो परभात . . .
  रात दिन . . .
  ५ घर को धंधो सबई छोड़यो ,
  दबड़ी न पनघट आई
  सब सखीयाँ तो बराबरी
  वहाँ कही दिल की बात . . .
  रात दिन . . .
  ६ तुक देखी न मन बात कई ,
  तु मती कोई क कैसे
  कान कान बा बात चली रे
  वा गई कृष्ण का पास . . .
  रात दिन . . .
  
  अरे सायबा खेलणऽ गई गनागौर
  अरे सायबा खेलणऽ गई गनागौर ,
  अबोलो क्यों लियो जी महाराज । ।
  अरे सायबा , अबोलो देवरजेठ ,
  सायबजी सी ना , रहवा जी महाराज । ।
  अरे सायबा , पड़ी गेई रेशम गांठ ,
  टूटऽ रे पण ना छूटऽ जी महाराज । ।
  अरे सायबा , खाटो दूा अरू दही ,
  फाट्यो रे मन ना जुड़ जी महाराज । ।
  अरे सायबा , खेलणऽ गई गनागौर ,
  अबोलो क्यों लियो जी महाराज । ।
  
  विघण हरण गणराज है
  विघण हरण गणराज है ,
  शंकर सुत देवाँ
  कोट विघन टल जाएगाँ ,
  हारे गणपति गुण गायाँ . .
  विघण हरण . . .
  शीव की गादी सुनरियाँ ,
  ब्रम्हा ने बणायाँ
  हरि हिरदें में तुम लावियाँ ,
  सरस्वति गुण गायाँ . . .
  विघण हरण . . .
  संकट मोचन घर दयाल है ,
  खुद करु रे बँड़ाई
  नवंमी भक्ति हो प्रभु देत है
  गुण शब्द की दाँसी . . .
  विघण हरण . . .
  गण सुमरे कारज करे ,
  लावे लखं आऊ माथ
  भक्ति मन आरज करे ,
  राखो शब्द की लाज . . .
  विघण हरण . . .
  रीधी सीधी रे गुरु संगम ,
  चरणो की दासी
  चार मुल जिनके पास में ,
  हारे राखो चरण आधार . . .
  विघण हरण . . .
  
  आणो आयो रे पारीब्रम्ह को
  आणो आयो रे पारीब्रम्ह को ,
  आरे सासरिया को जाणो
  १ चलो म्हारा संग की हो सहेलीया ,
  आपुण पाणी क चाला
  उंडो कुवो न मुख साकड़ो
  आन रेशम डोर लगावा . . .
  आणो आयो रे . . .
  २ चलो म्हारा संग की हो सहेलीया ,
  आपुण बाग म चाला
  चंपा चमेली दवणो मोगरो
  फूल गजरा गुथावा . . .
  आणो आयो रे . . .
  ३ चलो म्हारा संग की हो सहेलीया ,
  आपुण शीश गुथावा
  कछु गुथा न कछु गुथणा
  मोतीयाँ भांग सवारा . . .
  आणो आयो रे . . .
  ४ चलो म्हारा संग की हो सहेलीया ,
  आपुण चोली सीलावा
  कछु सीवी न कछु सीवणा
  चोली अंग लगावा . . .
  आणो आयो रे . . .
  ५ कहत कबीर धर्मराज से ,
  साहेब सुण लेणा
  सेन भगत जा की बिनती
  राखो चरण आधार . . . .
  आणो आयो रे . . .
  
  पहली राखी म्हारा नाना भाई खऽ बांधूँ
  पहली राखी म्हारा नाना भाई खऽ बांधूँ ,
  नाना भाई नऽ दीनी लाल गाय ,
  लाल गाय का जाया धोरी हल हांकऽ
  दूसरी राखी म्हारा मोठा भाई खऽ बांधूँ ,
  मोठा भाई नऽ दीनी श्याम गाय ,
  श्याम गाय का धोरी हल हांकऽ ।
  
  वाकी वळेण नद्दी बहे म्हारी सई हो
  वाकी वळेण नद्दी बहे म्हारी सई हो ,
  सेळा जामुण की रे छाया । ।
  व्हाँ रे बालुड़ो पाती तोड़ऽ
  रनुबाई डुबीडुबी न्हावऽ ।
  न्हावतज् न्हावतज् धणियेरजी नऽ देख्यो ,
  कसी पत दीसो हो जवाब । ।
  हाथ जोड़ी नऽ सीस नवां म्हारी सई हो ,
  नैणां सी दीसां जवाब । ।
  
  बाडीवाला बाडीखोल बाडी की किँवाडी खोल
  दूब लाने का गीत
  बाडीवाला बाडीखोल बाडी की किँवाडी खोल ,
  छोरियाँ आई दूब लेणथे कुण्याजी री बेटी हो ,
  कुण्याजी री भेँण हो ,
  के थारो नाम है ,
  म्हेँ बिरमादासजी री बेटी हाँ ,
  ईसरदासजी री भेँण हाँ ,
  रोवाँ म्हारो नाम है ।
  
  म्हारा संत सुजान
  म्हारा संत सुजान
  ध्यान लग्यो न गुरु ज्ञान सी
  १ ज्ञान की माला फेर जोगी ,
  आरे बंद में धुणी तो रमावे
  जोगी की झोली जड़ाव की
  मोती माणक भरीया . . .
  ध्यान लग्यो . . .
  २ बड़ेबड़े भवर गुफा में ,
  आरे जोगी धुणी तो रमावे
  जेका रे आंगणा म तुलसी
  जेकी माला हो फेर . . .
  ध्यान लग्यो . . .
  ३ चंदन घीस्या रे अटपटा ,
  आरे तिलक लीया लगाई
  मोदक भोग लगावीया
  साधु एक जगा बैठा . . .
  ध्यान लग्यो . . .
  ४ कई ऋषि मुनी तप करे ,
  आरे इना पहाड़ो का माही
  अब रे साधु वहा से चल बसे
  गया गुरुजी का पास . . .
  ध्यान लग्यो . . .
  ५ गंगा जमुना सरस्वती ,
  आरे बहे रेवा रे माय
  जीनका रे नीरमळ नीर हैं
  साधु नीत उठ न्हाये . . .
  ध्यान लग्यो . . .
  
  डोलो सजायो रे राई आंगणा
  डोलो सजायो रे राई आंगणा ,
  आरे तिरीया हल्द लगावे
  १ यम न झंडा रोपीया ,
  आरे रोपीया काया का माय
  लुट सके तो लुट ले
  लुट लिया हो बाजार . . .
  डोलो . . .
  २ बम का हो बाजा बजी रया ,
  आरे बाजी रया रणवास
  सखीयन मंगल गावियाँ
  हुई रई जयजय कार . . .
  डोलो . . .
  ३ हाथ म कंडो धरी लियो ,
  आरे पाछ रड़ परिवार
  बिच म रे काया जाई रई
  गई स्वर्ग द्वार . . .
  डोलो . . .
  ४ भाई रे बंधू थारा आई गया ,
  आरे सजी धजी रे बारात
  भाई रोव न थारी तिरीया
  चला रेवा किनार . . .
  डोलो . . .
  ५ रेवा जी के घाट पे ,
  आरे सल दियो हो रचाय
  आग लगाई न पछा आवियाँ
  पाणी अंग लगाय . . .
  डोलो . . .
  
  ऐसो करम मत किजो रे सजना
  ऐसो करम मत किजो रे सजना
  गऊ ब्राम्हण क दिजो रे सजना
  १ रोमरोम गऊ का देव बस रे ,
  ब्रम्हा विष्णु महेश
  गऊ को रे बछुओ प्रति को हो पाळण
  क्यो लायो गला बांधी . . . .
  रे सजना ऐसो . . .
  २दुध भी खायो गऊ को दही भी जमायो
  माखण होम जळायो
  गोबर गोमातीर से पवित्र हुया रे
  छोड़ो गऊ को फंदो . . .
  सजना ऐसो . . .
  ३ सजन कसाई तुक जग पयचाण ,
  धरील माँस हमारो
  सीर काट तेरे आगे धरले
  फिर करना बिस्मलो . . .
  सजना ऐसो . . .
  ४ तोरण तोड़ू थारो मंडप मोडू ,
  ब्याव की करु धुल धाणी
  लगीण बखत थारो दुल्लव मरसे
  थारा पर जम पयरा दिसे . . .
  सजना ऐसो . . .
  ५ कबीर दास न गऊवा मंगाई ,
  जल जमुना पहुचाई
  हेड़ डुपट्टो गऊ का आसु हो पोयचा
  चारो चरो न पेवो पाणी . . .
  सजना ऐसो . . .
  
  मैना वंती हो माता
  मैना वंती हो माता ,
  नीर भरयो वो थारा नैन म
  १ क्यो बठ्यो रे बेटा अनमनो ,
  आरे क्यो बठ्यो उदास
  दल बादल सब चड़ी रया
  बरसः आखण्ड धार . . .
  नीर भरो थारा . . .
  २ नही वो माता हाऊ अनमनो ,
  आरे नही बठ्यो उदास
  कोई कहे रे जब हाऊ कहूँ
  करु सत्या हो नास . . .
  नीर भरो थारा . . .
  ३ नही रे बादल नही बीजळई ,
  आरे नही चलती रे वाहळ
  जहाज खड़ी रे दरियाव में
  झटका चल तलवार . . .
  नीर भरो थारा . . .
  ४ मार मीठा ईना सबक ,
  आरे करु पैली रे पार
  दास दल्लुजा की बिनती
  राखो चरण अधार . . .
  नीर भरो थारा . . .
  
  चली गई माल दुलारी तजी न थारी
  चली गई माल दुलारी तजी न थारी
  सोयो पाव पसारी तजी न थारी
  १ जिसकी जान थारा पास नही रे ,
  सोना क दियो रे गमाईहो रामा
  भरम भंभू का उठण लाग्या
  नोटीश प नोटीश जारी . . .
  तजी न थारी . . .
  २ बृम्ह कचेरी म बृम्ह का वासा ,
  गीत का मुजरा लेईहो रामा
  नव नाड़ी और बावन कोठड़ी
  अंत बिराणी होय . . .
  तजी न थारी . . .
  ३ जब हो दिवानी ने दफ्तर खोला ,
  नही शरीर नही श्वासहो रामा
  माता छटी ने डोर रचीयो है
  रती फरक नही आव . . .
  तजी न थारी . . .
  ४ हिम्मत का हाल टुटी गया रे ,
  रयि हमेशा रोई
  सतगुरु राखा अभी ले जाजो
  नही तो चैरासी का माही . . .
  तजी न थारी . . .
  ५ कहत कबीर सुणो भाई साधो ,
  यो पद है निरबाणीहो रामा
  यही रे पंथ की करो खोजना
  रही जासे नाम निसाणी . . .
  तजी न थारी . . .
  
  घोड़ी बठी नऽ धणियेरजी आया
  घोड़ी बठी नऽ धणियेरजी आया ,
  रनुबाई करऽ सिंगार हों चंदा
  कसी भरी लाऊं जमुना को पाणी ,
  घर म्हारो दूर घागर म्हारी भारी ,
  घाटी घढ़ी हाऊं हारी चंदा
  कसी भरी लाऊँ जमुना को पाणी ।
  
  सजन बड़ा रे बईमान है
  सजन बड़ा रे बईमान है ,
  दगा दिया परदेशी
  १ काया जीव से कह रही ,
  सुन ले प्राण अधार
  लागी लगन पिया मत तोड़ो
  मैं तो तेरे पास . . .
  सजन बड़ा रे . . .
  २ जीव काया से कह रही ,
  सुण ले काया मेरी बात
  अष्ट पहेर दिन रेन के
  प्रित बाळ पणा की . . .
  सजन बड़ा रे . . .
  ३ तुम राजा हम नग्र है ,
  फिरी गई राम दुवाई
  तुम तो पुरुष हम कामनी
  कीस मद मे रहते . . .
  सजन बड़ा रे . . .
  ४ मैं पंछी परदेस का ,
  मेरी मत कर आस
  देख तमाशा संसार का
  दुजो करो घर बार . . .
  सजन बड़ा रे . . .
  ५ चार दिन का खेलणा ,
  खेलो संग साथ
  मनरंग स्वामी यो कहे
  मेरी मत कर आस . . .
  सजन बड़ा रे . . .
  
  तुम देवो रजा घर जावां
  तुम देवो रजा घर जावां ,
  राणी रनु बाई हो । ।
  चूल्हा पर खीचड़ी खदबदऽ ,
  राणी रानु बाई हो । ।
  अंगारऽ सीजऽ दाळ ,
  राणी रनु बाई हो । ।
  ससराजी सूता द्वार ,
  राणी रनु बाई हो । ।
  सासुजी दीसे गाळ ,
  राणी रनु बाई हो । ।
  म्हारा स्वामी सोया सुख सेज ,
  राणी रनु बाई हो । ।
  तुम देवो रजा घर जावां ,
  राणी रनु बाई हो । ।
  
  भक्ति दान मोहे दिजीये
  भक्ति दान मोहे दिजीये ,
  देवन के हो देवा
  करु संत की सेवा . . .
  भक्ति दान . . .
  १ नही रे मांगूँ धन सम्पदा ,
  सुन्दर वर नारी
  सपना म रे मांगूँ नही
  मोहे आन तुम्हारी . . .
  भक्ति दान . . .
  २ तीरथ बरत मोसे ना बने ,
  कछू सेवा ना पुजा
  पतीत ठाड़ो परभात से
  आरु देव न दुजा . . .
  भक्ति दान . . .
  ३ करमन से रिध सिद्ध घणा ,
  वैकुंठ निवासा
  किंचित वर मांगूँ नही
  जब लग तन स्वासा . . .
  भक्ति दान . . .
  
  नानो अम्बो नऽ गढ़ झूमको
  नानो अम्बो नऽ गढ़ झूमको ,
  कुण भाई बेड़वा जाय रे ।
  असा नानाजी भाई पातला ,
  घोड़िला लिया हजार रे ।
  गया ते अमुक गांव का घोयरऽ ,
  व्हांका लोक भाग्या जाय रे ।
  मत भागो , मत भागो , लोग नऽ होणऽ ,
  हऊँ छे अमुक बैण को बीरो रे ।
  निकलो मोठी बैण भायरऽ
  बौराजी खऽ लेवो पहेचाण रे ।
  ई घोड़िलो तो म्हारा बाप को ,
  बठणऽ वालो माड़ीजायो रे ।
  
  कहा तक तोहे समझाऊ
  कहा तक तोहे समझाऊ ,
  रे मन म्हारा
  १ हाथी होय तो शाकल मंगाऊ ,
  पाव म जंजीर डलाऊ
  लई हो मऊत थारा सिर पर डालू
  दई . दई अकुंश चलाऊ . . . . . .
  रे मन म्हारा . . .
  २ लोहा होय तो ऐरण मंगाऊ ,
  उपर धमण धमाऊ
  लई रे हथौड़ी जाको पत्र मिलाऊ
  जंतर तार चलाऊ . . .
  रे मन म्हारा . . .
  ३ सोना होय तो सुहागी मंगाऊ ,
  कयड़ा ताव तपाऊ
  बंक नाल से फुक दई मारु
  पाणी कर पिघळाऊ . . .
  रे मन म्हारा . . .
  ४ घोड़ा होय तो लगाम मंगाऊ ,
  उपर झीण कसाऊ
  चड़ पैगड़ा ऊपर बैठू
  आन चाबुक दई न चलाऊ . . .
  रे मन म्हारा . . .
  ५ ग्यानी होय तो ज्ञान बताऊ ,
  ज्ञान की बात सुणाऊ
  कहत कबीरा सुणो भाई साधु
  आड़ ज्ञानी से आङू . . .
  रे मन म्हारा . . .
  
  भर डोंगर मऽ झूला बंध्या हो
  भर डोंगर मऽ झूला बंध्या हो ,
  म्हारी रनुबाई झुलवा जाय जी ।
  झुलतऽ झुलतऽ तपेसरी आया ,
  हम खऽ ते भिक्षा देवो जी ।
  थाल भरी मोती राणी रनुबाई न लिया ,
  ये भिक्षा तुम लेवा जी ।
  काई करूँ हो थारा माणक मोती ,
  अन्न की भिक्षा देवो जी ।
  खेत नी वायो , खळो नी घायो , काय की भिक्षा देवाँ जी ।
  आवसे रे चईत को महीनो , जासां हमारा पीयर जी ।
  लावसा रे गहुँआ की बाळद , तव जाई भिक्षा दीसां जी ।
  
  हिरणी हरि क पुकारे जंगल मऽ
  हिरणी हरि क पुकारे जंगल मऽ
  १ हिरणी रे बन म घुमण लागी ,
  पार्दी न फन्द लगायो
  चौ तरफा से घेरो हो नाख्यो
  हिरणी क राम अधारो . . .
  जंगल मऽ . . .
  २ जब रे पार्दी न फन्द लगायो ,
  न चल्यो हिरणी का पास
  हिरणी बिचारी मन घबराणी
  न पार्दी क ढ़सी गयो नाग . . .
  जंगल मऽ . . .
  ३ मन म रे पार्दी ऐसा डरा रे ,
  न खौब रयो पछताई
  चौ तरफा सी आग लगी रे
  न हिरणी क ली रे बचाई . . .
  जंगल मऽ . . .
  ४ हिरणी जब निकल हो आई ,
  आई प्रभू का द्वार
  प्रभू जी सी कर अरदास
  न हरी जी न लाखी लाज . . .
  जंगल मऽ . . .
  ५ कहत कबीर सुणो भाई साधू ,
  एक पंथ निरबाणी
  जनमजनम की दासी तुम्हारी
  न रवा प्रभू जी की साथ . . .
  जंगल मऽ . . .
  
  सीता राम सुमर लेवो
  सीता राम सुमर लेवो ,
  आरे तजी देवो सब काम
  १ सपना की संपत भई ,
  आरे बाध्यो जगराज
  भोर भई उठ जागीयाँ
  आरे जीनका कोण हवाल . . .
  सीता हो राम . . .
  २ बिगर पंख को सोरटो ,
  आरे उड़ी चलीयो रे आकाश
  रंग रुप वो को कछु नही
  आरे वोक भुख नी प्यास . . .
  सीता हो राम . . .
  ३ वायो सोनो नही निपजे ,
  आरे मोती लग्या रे डाल
  भाग बिना रे मोती ना मीले
  तपस्या बीन राज . . .
  सीता हो राम . . .
  ४ राजा दशरथ की हो अयोध्या ,
  आरे सिर जाया रघुबीरा
  माता हो जीनकी कोशल्याँ
  आरे लक्ष्मण बलवीरा . . .
  सीता हो राम . . .
  ५ अनहद बाजा हो बाजीया ,
  आरे सतगुरु दरबार
  सेन भगत जा की बिनती
  राखो चरण आधार . . .
  सीता हो राम . . .
  
  माय चली कैलाश को
  माय चली कैलाश को ,
  आरे कोई लेवो रे मनाय
  १ पयलो संदेशो उनकी छोरी न क दिजो
  आरे दूजा गाँव का लोग . . . .
  माय चली . . .
  २ तिसरो संदेशो उनका छोरा न क दिजो
  चवथो साजन को लोग . . . .
  माय चली . . .
  ३ हरा निला वास को डोलो सजावो
  उड़े अबिर गुलाल . . . .
  माय चली . . .
  ४ कुटुंब कबिलो सब रोई रोई मनाव
  आरे मुख मोड़ी चली माय . . . .
  माय चली . . .
  ५ बारह बोरी की उनकी पंगत देवो
  आरे उनकी होय जय जयकार
  माय चली . . .
  
  जी हो आज म्हारो पटसाळ सूनो लगऽ
  जी हो आज म्हारो पटसाळ सूनो लगऽ
  नहीं आया म्हारा दशरथ बाप ,
  हरकत पगरण आरंभियो ।
  जी हो आज म्हारो पाळणो सूनो लगऽ
  नहीं आई म्हारी कौशल्या माय ,
  हरकत पगरण आरम्भियो ।
  जो हो आज म्हारो मण्डप सूनो लगऽ
  नहीं आया म्हारा रामलछमण बीरा ,
  हरकत पगरण आरम्भियो ।
  जी हो आज म्हारी आरती सूनी लगऽ
  नहीं आई म्हारी सुभद्रा बेण ,
  हरकत पगरण आरम्भियो ।
  
  सोन्ना रूपा का घड़ा घड़ीला
  सोन्ना रूपा का घड़ा घड़ीला ,
  रेशम लम्बी डोर हो , झालरियो । ।
  रनुबाई गंगा भरिया , जमुना भरिया ,
  जाय कवेरी झकोळ हों , झालरियो । ।
  बेटी म्हारी , पहिलाज आणऽ ससराजी आया ,
  काळो घोड़ो लाया हो , झालरियो । ।
  पिताजी अबको आणो पछो फिरई देवो ,
  हम खेली लेवां फूल नऽ पाती हो , झालरियो । ।
  बेटी म्हारी , दूसराज आणो जेठजी आया ,
  धौळो घोड़ो लाया हो , झालरियो । ।
  पिताजी अबको आणो पछो फिरई देवो ,
  हम खेली लेवां फूल नऽ पाती हो , झालरियो । ।
  बेटी म्हारी , तीसराज आणो देवरजी आया ,
  छैल बछेरी लाया हो , झालरियो । ।
  पिताजी अबकी आणो पछो फिरई देवो ,
  हम खेली लेवां फूल नऽ पाती हो , झालरियो । ।
  बेटी म्हारी , चवथाज आणो धणियेरजी आया ,
  हँसलो घोड़ो लाया हो , झालरियो । ।
  पिताजी अबको आणो पछो फिरई देवो ,
  हम खेली लेवां फूल नऽ पाती हो , झालरियो । ।
  बेटा म्हारी , ससरो भी फिरी गयो , जेठ भी फिर गयो ,
  देवर भी फिरी गयो ।
  हाड़ा राव को कुँवर कन्हैयो । ।
  ओ नी पाछऽ फिरऽ हो , झालरियो । ।
  पिताजी जळ जमुना को काळो पाणी ,
  देखी नऽ डर लागऽ हो , झालरियो । ।
  बेटी म्हारी , नाव लगावसे , डोंग्या चलावसे ,
  पार उतारी लई जासे हो , झालरियो । ।
  पिताजी चैतबैसाख की घाम पड़ऽ नऽ ,
  म्हारी कड़ी को बाळो कोम्हलासे हो , झालरियो । ।
  बेटी म्हारी छतरी लगावसे , तम्बू तणावसे ,
  छावळऽ छावलऽ लई जासे हो , झालरियो । ।
  
  आयो-आयो चैतडल्या रो मास जी
  आयोआयो चैतडल्या रो मास जी ,
  जँवारा जतन कर राखज्यो जी । ईसरदासजी पेचडल्या मेँ टाँक सी जी ,
  जँवारा जतन कर राखज्यो जी । बहू ओ गोराँदे रे चुडले रे माँय जी ,
  जँवारा जतन कर राखज्यो जी बेटा जी पेचडल्या मेँ टाँक सी जी ,
  जँवारा जतन कर राखज्यो जी । बहू रे चुडले रे माँय जी ,
  जँवारा जतन कर राखज्यो जी ।
  
  माता बाँझबाई बाँझबाई सब कहे हो माता
  माता बाँझबाई बाँझबाई सब कहे हो माता ,
  नहीं कहे बाळा की माय हो रनादेव । । वाँजुली । ।
  माता चार पहेर रात हाऊँ भुई मऽ सूती ,
  नहीं डसऽ वासुकी नाग हो रनादेव । । वाँजुली । ।
  माता चार पहेर रात हाऊँ अम्बाबन सूती ,
  नहीं टूटी अम्बा की डाळ हो रनादेव । । वाँजुली । ।
  माता चार पहेर रात हाऊँ रस्ता मऽ सूती ,
  नहीं आई रेवा पूर हो रनादेव । । वाँजुली । ।
  
  जोगी ढ़ुढ़ण हम गया
  जोगी ढ़ुढ़ण हम गया ,
  कोई न देखयो रे भाई
  १ एक गूरु दुजो बालको ,
  तीजो मस्त दिवानो
  छोटा सा आसण बैठणा
  जोगी आया हो नाही . . . .
  . . . . . जोगी ढ़ुढ़णँ . . . . .
  २ जोगि की झोली जड़ाव की ,
  हीरा माणीक भरीया
  जो मांगे उसे दई देणा
  जोगी जमीन आसमानाँ . . . .
  . . . . . जोगी ढ़ुढ़णँ . . . . .
  ३ आठ कमल नौ बावड़ी ,
  जीन बाग लगाई
  चम्पा चमेली दवणो मोंगरो
  जीनकी परमळ वासँ . . . .
  . . . . . जोगी ढ़ुढ़णँ . . . . .
  ४ पान छाई जोगी रावठी ,
  फुल सेज बिछाई
  चार दिशा साधु रमी रया
  अंग भभुत लगाईँ . . . .
  . . . . . जोगी ढ़ुढ़णँ . . . . .
  
  बना थारो देश देख्यो नी मुलुक देख्यो
  बना थारो देश देख्यो नी मुलुक देख्यो ,
  काई थारा देश की रहेवास
  बनड़ाजी धीरा चलो , धीरा धीरा चलो जी सुकुमार ,
  बनड़ाजी धीरा चलो । ।
  बनी म्हारो देश माळवो , मुलुक निमाड़ ,
  गाँवड़ा को छे रहेवास ।
  बनी तुम घर चलो घर चलो जी सुकुमार ,
  बनी तुम घर चलो । ।
  बना थारो देश देख्यो , नी मुलुक देख्यो ,
  काई थारा देश को पणिहार ।
  बनड़ाजी धीरा चलो , धीरा धीरा चलो जी सुकुमार ,
  बनड़ाजी धीरा चलो । ।
  बनी म्हारा घर घर कुवा , न चौक वावड़ी
  गाँव मऽ रतन तळाव ।
  बनी तुम घर चलो जी सुकुमार ,
  बनी तुम घर चलो । ।
  बना थारो देश देख्यो , नी मुलुक देख्यो ,
  काई थारा देश को जीमणार ।
  बनड़ाजी धीरा चलो , धीरा धीरा चलो जी सुकुमार ,
  बनड़ाजी धीरा चलो । ।
  बनी म्हारा ज्वार तुवर का खेत घणा ,
  घींव दूध की छे भरमार ।
  बनी तुम घर चलो , घर चलो जी सुकुमार ,
  बनी तुम घर चलो । ।
  बनी थारो देश देख्यो नी मुलुक देख्यो ,
  काई थारा देश को पेरवास ।
  बनड़ाजी धीरा चलो , धीरा धीरा चलो जी सुकुमार ,
  बनड़ाजी धीरा चलो । ।
  बनी म्हारो घर भर रहेट्यो चलावण्यो ,
  काचळई लुगड़ा को छे पेरवास ,
  बनी तुम घर चलो , घर चलो जी सुकुमार ,
  बनी तुम घर चलो । ।
  बना थारो देश देख्यो नी मुलुक देख्यो ,
  काई थारा घर को रिवाज ।
  बनड़ाजी धीरा चलो , धीरा धीरा चलो जी सुकुमार ,
  बनड़ाजी धीरा चलो । ।
  बनी म्हारी काकी भाभी छे अति घणी ,
  माताजी का नरम सुभाव ।
  बनी तुम घर चलो , घर चलो चलो जी सुकुमार ,
  बनी तुम घर चलो । ।
  
  रनुबाई का अंगणा मऽ ताड़ को झाड़
  रनुबाई का अंगणा मऽ ताड़ को झाड़
  माता ताड़ को झाड़ , वहाँ रहे देवी को रहेवास ।
  माता आड़ी रूळतो घागरो , न कड़ी रूळता केश ,
  माता गोदी लियो बाजुड़ो , न पेळो पेरी जाय ।
  
  पाँच बधावा पिया न हो गढ़ रे सुहाना हो
  बधावा बधाई गीत
  पॉँच बधावा पिया न हो गढ़ रे सुहाना हो ,
  पॉँच बधावा जो आवत हम देख्या . . . . . . . . . . .
  की प्य्लो बधावो पिया न हो ,
  ससरा घर भेजो हो , दुसरो बधावो सहोदर बाप घर
  की तिस्रो बधावो पिया न हो जेठ घर भेजो हो ,
  चोथो बधावो सहोदर वीरा घर
  की पांच्वो बधावो पिया न हो कूख सुलेखनी ,
  जिन्ना बतायो रे धन को सोय्लो . . . . . .
  की अम्बा जो वन की पिया नहो ,
  कोयल बोल्या हो , चलो सुआ चलो सुआ ,
  अम्बा वन आमली
  की वर्स नी र्ह्य्सा पिया न हो ,
  मास नी र्ह्य्सा हो
  काचा ते वन फल गदराया
  की माची बसंत पिया न हो ,
  मोठी बैण बोल्या हो छोटी बैण बोल्या हो ,
  चलो पिया चलो पिया ,
  वीरा घर पावना ,
  की वर्स नी र्ह्य्सा पिया न हो मास नी र्ह्य्सा
  पिया न हो
  आठ जो दिन का वीराजी घर पावना
  की सोननो नी लयनो पिया न हो , रुप्पो नी लयनो हो ,
  छोटी भाव्जियारो ग्यनो चित्त लाग्यो
  
  लीम म लिमोलई लागी श्रावण महिनो आयो जी
  लीम म लिमोलई लागी , श्रावण महिनो आयो जी ।
  हमारा तो मोठा भाई तुम खऽ नींद कसी आवऽ जी । ।
  तुम्हारी तो छोटी बहेण सासरिया मऽ झूरऽ जी ।
  झूरऽ तेखऽ झूरऽ देओ हमनी झूरनऽ देवां जी । ।
  
  मानो बचन हमारो रे,राजा
  मानो बचन हमारो रे , राजा ,
  मानो बचन हमारो
  १ भिष्म करण दुर्योधन राजा ,
  पांडव गरीब बिचारा
  पाचँ गाँव इनक दई देवो
  बाकी को राज तुम्हारो . . .
  रे राजा . . .
  २ गड़ गुजरात हतनापुर नगरी ,
  पांडव देवो बसाई
  दिल्ली दंखण दोनो दिजो
  पुरब रहे पिछवाड़ो . . .
  रे राजा . . .
  ३ किसने तुमको वकील बनाया ,
  कोई का कारज मत सारो
  राज काज की रीती नी जाणो
  युद्ध करी न लई लेवो . . .
  रे राजा . . .
  
  सुख नींदरा म क्यो सोयो मुसाफीर
  सुख नींदरा म क्यो सोयो मुसाफीर
  १ पंथी रे उबा पथ के उपर ,
  तेरा साथी कोई ना ही
  गठरी बांदी सीर पर धरी
  कर चलने की सुध . . .
  मुसाफीर . . .
  २ वाटवाट बंद रे मोहरीयाँ ,
  हरिया देख मती भुल
  चलने की तु कर ले तईयारी
  रहने की सब झुट . . .
  मुसाफीर . . .
  ३ माता पिता सुत बन्धु जना रे ,
  पनघट की ये नारी
  सब मिलकर ये छोड़ जायेगे
  सपना के दिन चार . . .
  मुसाफीर . . .
  ४ कहेत कबीरा सुणो भाई साधु ,
  सुमरो श्रीजन हारा
  राम नाम बिना मुक्ती नी होयगा
  बहुत पड़ेगा मार . . .
  मुसाफीर . . .
  
  हाथ मऽ आरती नऽ खोळा मऽ पाती
  ”हाथ मऽ आरती , नऽ खोळा मऽ पाती ,
  चलो म्हारी सई ओ , रनुबाई पूजाँ ।
  पूजतजऽ पूजतजऽ ससराजी न देख्या ,
  केतरा जाय पूत , म्हारी बहुवर वाँजुली ।
  असलामसला कहाँ तक सहूँ हो ,
  एक वार तो टूटो म्हारी माता , डोंगर की देवी ।
  हळवा गयो होय तो हळई घर आवऽ ,
  खेलवा गयो होय तो खेली घर आवऽ ,
  पालणा को बाळो पालणऽ झूल ,
  सड़क को बाळो सड़क पर खेलऽ ,
  मजघर को बाळो मजघर जीमऽ म्हारी माता
  सोना की टोपली न मोती का जवारा ,
  दुहिरा रथ सिंगारूँ म्हारी माता
  एक बालूड़ो द
  
  मंडप
  मंडप निमाड़ी लोक गीत
  म्हारा हरिया मंडप माय ज्डाको लाग्यो रे दुई नैना सी दो बार
  म्हारा स्स्राजी गाँव का राजवाई म्हारो बाप दिली केरों राज । ज्डाको लाग्यो रे . . .
  म्हारी सासु सरस्वती नदी वय , महारी माय गंगा केरो नीर ज्डाको लाग्यो रे . . .
  महारी नन्द कड़कती बिजलई , महारी बैन सरावन तीज । ज्डाको लाग्यो रे . . .
  म्हारो देवर देवुल आग्डो , म्हारो भाई गोकुल केरो कान्ह । ज्डाको लाग्यो रे . . .
  म्हारा हरिया मंडप माय ज्डाको लाग्यो रे दुई नैना सी
  
  कैसे चीर बड़ायो प्रभू ने
  कैसे चीर बड़ायो प्रभू ने ,
  सभी देख बिसमायो
  १ कौरव पांडव मिल आपस में ,
  जुवा को खेल रचायो
  डाल कपट का पासा सकुनी न
  पांडव राज हरायो . . .
  प्रभू ने . . .
  २ द्रुपद सुता को बीच सभा में ,
  नगन करण को लायो
  पकड़ केश वो खईचण लाग्यो
  तुम बिन किनको सहारो . . .
  प्रभू ने . . .
  ३ दुःशासन ने पकड़ केश से ,
  चीर बदन से हटायो
  खैचतखैचत अन्त नी आयो
  अम्बर ढेर लगायो . . .
  प्रभू ने . . .
  ४ भीष्म द्रोण दुर्योधन राजा ,
  मन मे सब सरमाये
  पालन करता हरी की शरण में
  तिनको कौन दुखाये . . .
  प्रभू ने . . .
  
  राम भजन कर भाई रे निगुरा
  राम भजन कर भाई रे निगुरा ,
  नाव किनारा आई रे निगुरा
  १ पैसा सरीका टिपारा ,
  जीसमे अंडा धरावे
  आट मास गरब म रइयो
  करी किड़ा की कमाई . . .
  रे निगुरा . . .
  २ इना नरक से बाहर करो ,
  कळु की हवा खावा
  हाथ जोड़ी न कलजुग म आयो
  प्रभु क पल म भुलायो . . . .
  रे निगुरा . . .
  ३ बाल पणो तुन खेल म गमायो ,
  जवानी म भरनींद सोयो
  दास कबीरजा की बजीर पड़ी रे
  अब कह क्यो पछताई . . . . .
  रे निगुरा . . .
  ४ आयो बुड़ापो न लग्यो रे कुड़ापो ,
  लकड़ी लिनी हाथ
  पाव चल तो ठोकर खावे
  जरा सुद नही पाई . . . . . .
  रे निगुरा . . .
  
  धीर धीर साथ म्हारा गाव
  धीर धीर साथ म्हारा गाव ,
  असी म्हारी हँसी न उड़ाओ जिजिबाई धीरधीर साथ म्हारा गाओ
  पिऊ तो म्हारा परदेस जाइल छे , सासु बाई देगा मख गाळ
  ओ जीजी बाई धीर धीर साथ म्हारा गाओ ।
  हउ छे खेडा की रीत काई जाणू ,
  नन्द बाई ख गावण की हौस , म्हारी जीजी बाई ,
  धीर धीर साथ म्हारा गाओ
  
  फुल्डा बिन्न्ती तू चली
  फुल्डा बिन्न्ती तू चली ओ लड़क्ली अपना पिताजी का बाग म ,
  कछु बिनय कछु बिनवा हो लाग्या एत्रा म आया दुल्ल्व रायजी ,
  उठो लड़क्ली बठो पाल्क्डी चलो तो आपना देस जी
  जंव दादाजी वर प्र्ख्से तंव जाई जावा तुमरा साथ जी ,
  जंव हमरा पिताजी दायजो स्न्जोव तंव जाई जावा तुमरा साथ जी ,
  जंव हमरा जीजाजी मंडप छाव तंव जाई जावा तुमरा साथ जी ,
  जंव हमरी माय जो कूख पुजाड तंव जाई जावा तुमरा साथ जी
  काहे ख पालई रे बाबुल काहे ख पोसी काहे पिलायो काचो दूध जी ,
  माया सी पालई रे बाबुल माया सी पोसी ,
  ममता पिलायो काचो दूध जी
  
  दूब का डांडळा अकाव का फूल
  दूब का डांडळा अकाव का फूल ,
  राणी ओ मोठी बहू अरघ देवाय ।
  अरघ दई नऽ वर पाविया ,
  अमुक सरीका भरतार ।
  आतुली पातुली , लाओ रे गंगाजल पाणी ,
  न्हावण करऽ रनुबाई राणी ।
  रनुबाई , रनुबाई , खोलो किवाड़ ,
  पूजण वाळई ऊभी दुवार ।
  पूजण वाळई काई माँगऽ ।
  दूध , पूत , अहवात माँगऽ ।
  हटियाळो बाळो माँगऽ ।
  जटियाळो भाई माँगऽ ।
  बहू को रांध्यो माँगऽ ।
  बेटी को परोस्यो माँगऽ ।
  टोंगळया बुडन्तो गोबर माँगऽ ।
  पोयचा बुड़न्तो गोरस माँगऽ ।
  पूत की कमाई माँगऽ ।
  धणी को राज माँगऽ ।
  सोन्ना सी सरवर गऊर पूजा हो रनादेव ।
  माय नऽ बेटी गऊर पूजा हो रनादेव ।
  नणंद भौजाई गऊर पूजा हो रनादेव ।
  देराणी जेठाणी गऊर पूजा हो रनादेव ।
  सास न बहू गऊर पूजा हो रनादेव ।
  अड़ोसेण पड़ोसेण गऊर पूजा हो रनादेव ।
  पड़ोसेण पर टूट्यो गरबो भान हो रनादेव ।
  दूध केरी दवणी मजघर हो रनादेव ।
  पूत केरो पालणो पटसाळ हो रनादेव ।
  असी पत टूट्यो गरबो भान हो रनादेव ।
  
  खेती खेडो रे हरिनाम की
  खेती खेड़ो रे हरिनाम की ,
  जेम घणो होय लाभ
  १ पाप का पालवा कटाड़जो ,
  आरे काठी बाहेर राल
  कर्म की फाँस एचाड़जो
  खेती निरमळ हुई जाय . . .
  खेती खेड़ो रे . . . .
  २ आस स्वास दोई बैल है ,
  आरे सुरती रास लगाव
  प्रेम पिराणो हो कर धरो
  ज्ञानी आर लगावो . . .
  खेती खेड़ो रे . . .
  ३ ओहम् वख्खर जोतजो ,
  आरे सोहम् सरतो लगावो
  मुल मंत्र बीज बोवजो
  खेती लुटा लुम हुई जाय . . .
  खेती खेड़ो रे . . .
  ४ सत को माँडवो रोपजो ,
  आरे धर्म की पयडी लगावो
  ज्ञान का गोला चलावजो
  सुआ उड़ी उड़ी जाय . . .
  खेती खेड़ो रे . . .
  ५ दया की दावण राळजो ,
  आरे बहुरि फेरा नी होय
  कहे सिंगा पयचाण जो
  आवा गमन नी होय . . .
  खेती खेड़ो रे . . . .
  
  गढ़ रे गुजरात सु देव गणपति आया हो
  गढ़ रे गुजरात सु देव गणपति आया हो
  आई नऽ उतर्या ठण्डा वड़ तळऽ
  पूछतऽ पूछतऽ गाँव मऽ आया हो नगर मऽ आया हो
  भाई हो मोठाजी भाई को घर कहाँ छे ?
  आमी सामी वहरी नऽ लम्बी पटसाळ हो ,
  केल जऽ झपकऽ उनका आंगणा मऽ
  सीप भरी सीरीखण्ड थाक भरी मोतीड़ा
  गणेश बधावण मोटी बैण संचरिया ।
  
  बइण का आँगणा म पिपळई रे वीरा चूनर लावजे
  बइण का आँगणा म पिपळई रे वीरा चूनर लावजे । ।
  लाव तो सब सारू लावजे रे वीरा ,
  नई तो रहेजे अपणा देश ।
  माड़ी जाया , चूनर लावजे । ।
  संपत थोड़ी , विपत घणी हो बइण ,
  कसी पत आऊँ थारा द्वार । ।
  माड़ी जाई , कसी पत आऊँ थारा द्वार । ।
  भावज रो कंकण गयणा मेलजे रे वीरा ,
  चूनर लावजे ।
  असी पत आवजे म्हारा द्वार ,
  माड़ी जाया , चूनर लावजे । ।
  
  दूधन भरी तलावड़ी लोणी बांधी पाळ
  दूधन भरी तलावड़ी , लोणी बांधी पाळ
  वहां भोळा धणियेर न्हावण करऽ
  रनुबाई हुआ पणिहार
  न्हावतज धोवतऽ मथो मथ्यो , कुणऽ घर जासां मेजवान ,
  कुणऽ घर अम्बा आमली , कुणऽ घर दाड़िम अनार ,
  ऊ घर सूखा केवड़ा हो , रनुबाई मेहका लेय ।
  दूर का अमुक भाई अरजकरऽ , उनऽ घर हुसाँ मेजवान । ।
  
  राम कहाँ मोरी माई भरत पुछे
  राम कहाँ मोरी माई भरत पुछे
  १ जब सी भरत अवध मे आये ,
  छाई उदासी भारी
  अड़घाट घेरियो मोहे परघाट घेरियो
  प्रजा ढुंढे जग माही . . .
  भरत पुछे . . .
  २ राजा दशरथ के चारी पुत्र ,
  चरत भरत रघुराई
  चरत भरत को राज दियो है
  राम गया बंद माही . . .
  भरत पुछे . . .
  ३ माता कौशल्या मेहलो मे रोये ,
  बायर भारत भाई
  राजा रशरथ ने प्राण तज्यो है
  कैकई रई पछताई . . .
  भरत पुछे . . .
  ४ राम बिना रे म्हारी सुनी आयोध्या ,
  लक्ष्मण बीन ठकुराई
  सीता बीन रे म्हारी सुनी रसवोई
  अन कोण करे चतुराई . . .
  भरत पुछे . . .
  ५ आगे आगे राम चलत है ,
  पीछे लक्ष्मण भाई
  जिनके बीच मे चले हो जानकी
  अन शोभा वरणी न जाई . . .
  भरत पुछे . . .
  
  देह से हो हंसा निकल गया
  देह से हो हंसा निकल गया ,
  हंसा रयण नी पाया
  १ पाँच दिन का पैदा हुआ ,
  छटी की करी तैयारी
  आधी रात का बीच म
  छटी लिखी गई लेख . . .
  देह से . . .
  २ सयसर नाड़ी बहोत्तर कोटड़ी ,
  जामे रहे एक हंसा
  काडी मोडी को थारो पिंजरो
  बिना पंख सी जाय . . .
  देह से . . .
  ३ चार वेद बृम्हा के है ,
  सुणी लेवो रे भाई
  अंतर पर्दा खोल के
  दुनिया म नाम धराई . . .
  देह से . . .
  ४ गंगा यमुना सरस्वती ,
  जल बहे रे अपार
  दास कबिर जा की बिनती
  राखौ चरण आधार . . .
  देह से . . .
  
  कैसे रुप बड़ायो रे नरसींग
  कैसे रुप बड़ायो रे नरसींग
  १ ना कोई तुमरा पिता कहावे ,
  ना कोई जननी माता
  खंब फोड़ प्रगट भये हारी
  अजरज तेरी माया . . .
  रे नरसींग . . .
  २ आधा रुप धरे प्रभू नर का ,
  आधा रे सिंह सुहाये
  हिरणाकुष का शिश पकड़ के
  नख से फाड़ गीरायो . . .
  रे नरसींग . . .
  ३ गर्जना सुन के देव लोग से ,
  बृम्हा दिख सब आये
  हाथ जोड़ कर बिनती की नी
  शान्त रुप करायो . . .
  रे नरसींग . . .
  ४ अन्तर्यामी की महीमा ना जाणे ,
  वेद सभी बतलाये
  हरी नाम को सत्य समझलो
  यह परमाण दिखायो . . .
  रे नरसींग . . . . . . .
  
  भीम हरकतो आयो रे राजा
  भीम हरकतो आयो रे राजा
  गोकुल से लायो रे राजा . . . .
  भीम हरकतो आयो रे राजा
  १ पाँचई पांडव बैठीयाँ महेल म ,
  बीच म कोतमा माय
  पहला सगून तो हुआ रे मुझको
  यदुपति दर्शन पायो रे राजा . . .
  भीम . . .
  २ बहुत प्रेम से पुछण लाग्यो ,
  कैसे हो भीम भाई
  जात सी तो भोजन पाया
  मोये दियो विश्वास रे राजा . . .
  भीम . . .
  ३ रल्ली मुझसे पुछण लाग्यो ,
  अली की रे विपता बताई
  एक वचन मुझसे ऐसो सुणायो
  बारह बरस वन जाओ रे राजा . . .
  भीम . . .
  ४ हतनापुर से मालुम हुई ,
  भीम नायळ दई आया
  दास धनजी को स्वामी सावळीयो
  राखो लाज रघुराई रे राजा . . .
  भीम . . .
  
  हाथऽ आरती हो बाघेसरी ठाड़ा रह्या
  हाथऽ आरती हो , बाघेसरी ठाड़ा रह्या ,
  जोवऽ ते पोहा की बाट ,
  गढ़ रे गुजरात पोहो सबई आयो ,
  नहीं आई म्हारी भोळई निमाड़ ।
  भोळई निमाड़ का रे अमुक भाई ,
  काहे मंऽ रहया बिलमाय ?
  कसोक छे रे देवी थारो मानवई
  कसीक छे रे निमाड़ ,
  कालो घोड़ो रे खुर बाटळो
  पातळियो छे असवार ,
  कांधऽ खड़ियो , रे हाथऽ लाकड़ी ,
  मोठा जी भाई , जै बोलता आवऽ
  ज्वार रे तोर को रे , देवी म्हारो घावणो ,
  माया मंऽ रहयो बिलमाय
  
  सुणजो हो म्हारा सगुण साहेब जी
  सुणजो हो म्हारा सगुण साहेब जी ,
  म्हारा पियर पत्रिका भेज जो ।
  एक आई गयो मेहलो न भीगी गयो कागद ,
  गोरी को संदेशो रही गयो । ।
  हुई गई रे वीरा म्हारा मण्डप की बिरियां ,
  सासूजी मसलो बोलिया ।
  परसो न हो बहुवर मुट्ठीभर चोखा , ऊपर मुट्ठी खांड की । ।
  हुई गई रे वीरा म्हारा मण्डप खऽ वार ,
  नणंदजी मसलो बोलिया ।
  एक पेरो न हो भावज दक्षिण रो चीर ,
  अंगिया जो , जड़ाव की । ।
  एक बेडुलो लई न पनघट चाली ,
  बेडुलो जो धरियो सरवर पाळ ।
  चोमळ टांगी चम्पा डाळ धमकी रऽ रे वीरजी की गाड़िला । ।
  घमकी नऽ रे घूँघर माळ
  एक झपकी नऽ रे म्हारा वीराजी की पाग ,
  चमक्यो रे भावजजी रो चूड़ीलो । ।
  एक झटपट हो गोर घर खऽ आई ,
  विराजी खऽ दिया समझाई न ।
  एक वीराजी नऽ हो भेज्यो बहण खऽ संदेशो ,
  केतरीक लागऽ पेरावणी । ।
  ससरा खऽ रे वीरा म्हारा सेलो नऽ पाग ,
  सासू खऽ पोयचो पेरावजो ।
  जेठ खऽ रे वीरा म्हारा सेळो नऽ पाग ,
  जेठाणी खऽ चूनर पेरावजो । ।
  देवर खऽ रे वीरा म्हारा सेळो नऽ पाग ,
  देराणी खऽ चूनर पेरावजो ।
  एक नणंद खऽ दक्षिणा रो चीर । ।
  बौणई खऽ रे वीरा म्हारा पांचई कपड़ा ,
  बहण खऽ पेळो पेरावजो ।
  एक भाणेज खऽ हो अंगो नऽ टोपी ,
  पड़ोसेण खऽ कापड़ो देवाड़जो । ।
  जात खऽ रे वीरा म्हारा मुट्ठी भर चांवल ,
  गांव मंऽ तमोल बटाड़जो ।
  भली करी रे म्हारा माड़ी का जाया ,
  सासू नणंद मंऽ करऽ उजळई ।
  
  मानसरोवर थारो बाप हो रनादेव
  मानसरोवर थारो बाप हो रनादेव ,
  भर्योतुर्यो भण्डार थारो ससरो हो रनादेव ।
  बहती सी गंगा थारी माय हो रनादेव ,
  भरीपूरी बावड़ी थारी सासू हो रनादेव ।
  सरावण तीज थारी बईण हो रनादेव ,
  कड़कती बिजळई थारी नणंद हो रनादेव ।
  गोकुल को कान्ह थारो भाई हो रनादेव ,
  तरवरतो बिच्छू थारो देवर हो रनादेव ।
  गुलाब को फूल थारो बाळो हो रनादेव ,
  झपलक दीवलो थारो जँवई हो रनादेव ।
  कवळा की केळ थारी कन्या हो रनादेव ,
  बाड़ उपर की वांजुली थारी दासी हो रनादेव ।
  पळा वाळई नार थारी सौत हो रनादेव ।
  उगतो सो सूरज थारो स्वामी हो रनादेव ।
  
  अगर चन्दन का बण्या रे किवाड़
  अगर चन्दन का बण्या रे किवाड़ ,
  बावन चन्दन की कोठड़ी ,
  कोठड़ी मऽ बठ्या राणी रनुबाई नार हो ,
  बाळा कुंवर की मावली ।
  भोळा हो धणियेर , भोळा तुम्हारो राज ,
  तो नव दिन पियर हम जावां जी ।
  तुम देवी मूरख गंवार ,
  नव दिन पीयर मत जाओ ।
  तपऽ तपऽ चैत केरो घाम ,
  कड़ी को बाळो कुम्हलई जासे
  तुम्हारा बाला खऽ राखो तुम्हारा पास ,
  नव दिन पियर हम जावां जी । ।
  
  पाणी मऽ की पगडण्डी हो माता ब्याळु मऽ की वाट जी
  पाणी मऽ की पगडण्डी हो , माता ब्याळु मऽ की वाट जी ।
  रनुबाई पीयर संचरिया जी , माता सई नऽ ली संगात जी ।
  एक सव तो माता वांजुली , ओ , दुई सव बाळा की माय जी ,
  वाळा की माय थारी सेवा कर हो , वाझ नऽ संझो द्वार जी ।
  हेडूँ कटारी लहलहे हो , म्हारो ए जीव तजूँ थारा द्वार जी ,
  उभी रहो , उभी रहो , वांजुली हो ,
  माता मखऽ ढूँडण दऽ भंडार जी ।
  सगळो भंडार हऊं ढूँडी आई ,
  थारा करमऽ नी तानो बाल जी ।
  
  लाद चल्यो बंजारो अखीर कऽ
  लाद चल्यो बंजारो अखीर कऽ
  १ बिना रे भाप का बर्तन घड़ीयाँ ,
  बिन पैसा दे रे कसोरा
  मुद्दत पड़े जब पछा लेगा
  घड़त नी हारयो कसारो . . .
  अखीर कऽ . . .
  २ भातभात की छीट बुलाई ,
  रंग दियो न्यारोन्यारो
  इना रे रंग की करो तुम वर्णा
  रंगत नी हारयो रंगारो . . .
  अखीर कऽ . . .
  ३ राम नाम की मड़ीया बणाई ,
  वहा भी रयो बंजारो
  रान नाम को भजन कियो रे
  वही राम को प्यारो . . .
  अखीर कऽ . . .
  ४ कहेत कबीरा सुणो भाई साधु ,
  एक पंथ नीरबाणी
  इना हो पंथ की करो हो खोजना
  जग सी है वो न्यारो . . .
  अखीर कऽ . . . .
  
  बना-बननी
  मीना जडी बिंदी लेता आवजो जी , बना पैली पेसेंजर सी आवजो जी ।
  आवजो आवजो आवजो जी बना पैली पेसेंजर सी आवजो जी ।
  माथ सारु बीदी लाव्जो माथ सारु टीको ,
  माथ सारु झूमर लेता आवजो जी बना पैली पेसेंजर सी आवजो जी ।
  गल सारु हार लाव्जो गल सारु नेकलेस ,
  गल सारु पेंडिल लेता आवजो जी , बना पैली पेसेंजेर सी आवजो जी ।
  हाथ सारु चूड़ी लाव्जो हाथ सारू कंगन ,
  हाथ सारु बाजूबंद लेता आवजो जी बना पैली पेसेंजेर सी आवजो जी
  पांय सारु चम्पक लाव्जो , पांय सारु बिछिया ,
  पांय सारु मेहँदी लेता आवजो जी बना पैली पेसेंजर सी आवजो जी ।
  अंग सारु साडी लाव्जो , अंग सारु पैठनी ,
  अंग सारु चुनार्ड लेता आवजो जी बना पैली पेसेंजर सी आवजो जी ।
  आवजो आवजो जी बना पैली पेसेंजर सी आवजो जी ।
  
  म्हारा हरिया ए जुँवारा राज
  म्हारा हरिया ए जुँवारा राज कि लाँबातीखा सरस बढ्या ,
  म्हारा हरिया ए जुँवारा राज कि गँऊ लाल सरस बढ्या ,
  गोरईसरदासजी का बाया ए क बहु गोरल सीँच लिया ,
  गोर कानीरामजी का बाया ए क बहु लाडल सीँच लिया ,
  भाभी सीँच न जाणोँ ए क जो पीला पड गया ,
  बाइजी दो घड सीँच्या ए क लाँबातीखा सरस बढ्या ,
  म्हारो सरस पटोलो ए क बाई रोवाँ पैर लियो ,
  गज मोतीडा रो हारो ए क बाई रोवाँ पैर लियो ,
  म्हारो दाँता बण्या चुडलो ए क बाई रोवाँ पैर लियो ,
  म्हारो डब्बा भरियो गैणोँ ए क बाई रोवाँ पैर लियो ,
  म्हारी बारँग चूँदड ए क बाई रोवाँ ओढ लेई ,
  म्हारो दूध भरयो कटोरो ए क बाई रोवाँ पी लियो ,
  बीरा थे अजरावण हो क होज्यो बूढा डोकरा ,
  भाभी सैजाँ मेँ पोढो ए क पीली पाट्याँ राज करे ।
  
  माता छाब्या-लीप्या हो म्हारा ओटला
  माता छाब्यालीप्या हो म्हारा ओटला ,
  माता नहीं म्हारो खेलणहार
  जल जमुना अम्बो मौरियो । ।
  माता मांज्याधोया हो म्हारा बेडुला ,
  माता नहीं म्हारो ढोळणहार
  जळ जमुना अम्बो मौरियो । ।
  माता रामरसोई म्हारी सीगऽ चढ़ी ,
  माता नहीं म्हारो जीमणहार
  जळ जमुना अम्बो मौरियो । ।
  माता एक दीजो हो लूलो , पांगळो ,
  म्हारी संपत को रखवाळो ,
  जळ जमुना अम्बो मौरियो । ।
  
  जीवणा है दिन चार जगत में
  जीवणा है दिन चार जगत में
  १ सुबे से हरि नाम सुमरले ,
  मानुष जनम सुधारो
  सत्य धर्म से करो हो कमाई
  भोगो सब संसार . . .
  जगत में . . .
  २ माता पिता और गुरु की रे सेवा ,
  और जगत उपकार
  पशु पक्षी नर सब जीवन में
  ईश्वर आन निहारु . . .
  जगत में . . .
  ३ गलत भाव मन से बिसराजो ,
  सबसे प्रेम बड़ावो
  सकल जगत के अंदर देखो
  पुरण बृम्ह अपार . . .
  जगत में . . .
  ४ यह संसार सपना की रे माया ,
  ममता मोहे निहारे
  हरि की शरण मे बंधन जोड़े
  पावो मोक्ष दुवार . . .
  जगत में . . .
  
  हम परदेशी पावणां
  हम परदेशी पावणां ,
  दो दिन का मेजवान
  आखीर चलना अंत को
  नीरगुण घर जांणा . . .
  हम परदेशी . . .
  १ नांद से बिंद जमाईया ,
  जैसे कुंभ रे काचा
  काचा कुंभ जळ ना रहे
  एक दिन होयगा विनाशा . . .
  हम परदेशी . . .
  २ खाया पिया सो आपणां ,
  दिया लिया सो लाभ
  एक दिन अचरज होयगा
  उठ कर लागो गे वाट . . .
  हम परदेशी . . .
  ३ ब्रह्मगीर ब्रह्म ध्यान में ,
  ब्रह्मा ही लखाया
  ब्रह्मा ब्रह्मा मिसरीत भये
  करी ब्रह्म की सेवा . . .
  हम परदेशी . . .
  
  आव रे चांद भैंसी बान्ध
  " आव रे चांद , भैंसी बान्ध ।
  चन्दा बाबा चन्दी दऽ
  घीं मऽ रोटी वालई दऽ ।
  नाना भाई खऽ भावऽ नी ,
  न झुमका लाड़ी आवऽ नी । "
  
  जी हो आज म्हारो देवमन्दिर लहलहे
  जी हो आज म्हारो देवमन्दिर लहलहे ,
  आया म्हारा गणपत राव ,
  हरकत पगरण आरम्भियो ।
  जी हो आज म्हारी पटसाळ लहलहे
  आया म्हारा दशरथ बाप ,
  हरकत पगरण आरम्भियो ।
  जी हो आज म्हारो पाळणो लहलहे
  आई म्हारी कौशल्या माय ,
  हरकत पगरण आरम्भियो ।
  जी हो आज म्हारो मण्डप लहलहे
  आया म्हारा रामलछमण बीरा
  हरकत पगरण आरम्भियो ।
  जी हो आज म्हारी आरती लहलहे
  आई म्हारी सुभद्रा बेण ।
  हरकत पगरण आरम्भियो ।
  
  देवी आज म्हारा आंगणा मऽ लाल छड़ो देवासे
  देवी आज म्हारा आंगणा मऽ लाल छड़ो देवासे ।
  देवी आज म्हरा आंगणा मऽ रनुबाई रमता आवसे ,
  देवी आज म्हरा आंगणा मऽ गौरबाई रमता आवसे ,
  देवी आज म्हरा आंगणा मऽ धणियेरजी का घोड़िला हिस्या ,
  देवी आज म्हरा आंगणा मऽ लाल छड़ो देवासे ।
  
  लागी लगी रे दुई दुई हाथ मेहँदी रंग लागी
  लागी लगी रे दुई दुई हाथ मेहँदी रंग लागी ,
  मेहँदी तोडं न ख हाउ गई न म्हारो , छोटो देव्रियो साथ मेहँदी रंग लागी ।
  तोडी ताडी न मन खोलो भर्यो न हउ लगी गई घर की वाट मेहँदी रंग लागी ।
  अगड दगड को लोय्डो न ब्र्हन्पुर की सील मेहँदी रंग लागी
  लसर लसर हउ मेहँदी वाटू न म्हारा बाजूबंद झोला खाय मेहँदी रंग लागी
  देवर रंग तीची अन्गालाई न हउ रंगु ते दुई हाथ , मेहँदी रंग लागी
  द ओ जेठानी थारो झुमकों न द ओ देरानी थारो हार मेहँदी रंग लागी
  द ओ पडोसन थारो दिव्लो न , द ओ अडोसन तेल मेहँदी रंग लागी
  खट खट खट हउ पैडी चढ़ी न गई ते तीजजे मॉल मेहँदी रंग लागी
  जगेल होता तेका सोई गया न मुख पर डाल्यो रुमाल मेहँदी रंग लागी
  अग्न्ठो पकडी न मन स्यामी ज्गाद्योअसो नही जाग्यो मुर्ख गंवार मेहँदी रंग लागी
  खट खट खट हउ पैडी उतरी न आई ते नीच मॉल मेहँदी रंग लागी
  ल ओ जेठानी थारो झुमकों न , ल ओ देरानी थारो हार मेहँदी रंग लागी
  ल ओ पडोसन थारो दिव्लो न ल ओ अडोसन थारो तेल मेहँदी रंग लागी
  असो देवर बताव ओकी माय ख न हउ केख बताऊ बेऊदुई हाथ मेहँदी रंग लागी
  असी सासु की कुख ख हीरा जडया न , जाया ते हीरालाल मेहँदी रंग लागी
  लागी लागी रे दुई दुई हाथ मेहँदी रंग लागी
  
  अनहद मन म्हारो रमी रयो
  अनहद मन म्हारो रमी रयो ,
  धुन लागी रे प्यारी
  १ उस दरियाव की मछली ,
  आरे इस नाले में आई
  नाले का पानी तोकड़ा
  दरिया न समानी . . .
  अनहद . . .
  २ वस्तु घणी रे बर्तन छोटा ,
  आरे कहो कैसे समाणी
  घर मे धरु तो बर्तन फुटे
  बाहेर भरमाणी . . .
  अनहद . . .
  ३ फल मीठा रे तरुवर ऊँचा ,
  आरे कहो कैसे रे तोड़े
  अनभेदी ऊपर चड़े
  गीरे धरती के माही . . .
  अनहद . . .
  ४ बृह्मगीर बृह्मरुप है ,
  आरे बृह्म के हो माही
  बृह्म में बृह्म मिल गये
  बृह्म में समाये . . .
  अनहद . . .
  
  पानड़ पानड़ दिया बलऽ
  पानड़ पानड़ दिया बलऽ ,
  थारा दिवलड़ा की लागी जागजोत रे ,
  आज म्हारा घर ओंकार देव पावणो ।
  ओंकार देव की मैया पूछऽ वातूली ,
  तू खऽ आज कूणऽ निवत्यो पूत रे ,
  आज म्हारा घर ओंकार देव पावणो ।
  मखऽ निवत्यो छे , अमुक भाई की माय ,
  जिमाड़्या छे दही अरू भात रे ।
  आज म्हारा घर ओंकार देव पावणो ।
  
  रनुबाई धणियेर जी सु बिनवऽ
  रनुबाई धणियेर जी सु बिनवऽ
  पियाजी हम खऽ ते टीकी घड़ावऽ
  टीकी का हम सांदुला । ।
  रनुबाई तुम खऽ ते टीकी नी साजऽ
  तुम रूप का सांवला । ।
  पियाजी का सांवळा , हमारी माय मावसी सो भी साँवळई
  पियाजी हम सांवळा , हमारी कूक बालुड़ो सो भी सांवळो
  पियाजी हमारा मन्दिर तुम आओ ,
  तो तुम भी होओगा सांवळा जी ।
  व्हाँ सी देवी गवरल नीसरी
  आगऽ जाइऽ न पणिहारी खऽ पूछऽ
  पाणी भरन्ती हो बईण पणिहारी ।
  देखी म्हारी पियरा री बाट ,
  हम काई जाणां वो देवी गवरल ।
  आगऽ जाई नऽ गुहाळया खऽ पूछ ,
  ऊ बातवऽ तुम्हारो मायक्यो
  धेनु चरावन्ता हो भाई गउधन्या
  देखी म्हारा पियरा री वाट ?
  हम रोष भर्या संचरिया जी ।
  हम काई जाणां वो देवी गवरल
  आगऽ जाई नऽ किरसाण खऽ पूछऽ
  ऊ बतावऽ तुम्हारो मायक्यो ।
  हाळ हाकन्ता हो भाई किरसाण
  देखी म्हारा पियरा री वाट ।
  हम काई जाणां हो देवी गवरल
  आगऽ जाइ नऽ डोकरी खऽ पूछऽ
  ऊ बतावऽ तुम्हारो मायक्यो ।
  सूत कातती ओ बाई डोकरी
  देखी म्हारा पियरा री वाट
  हम रोष भर्या संचरिया जी ।
  केळ , खजूर का वन भर्या जी
  व्हाँ छे तुम्हारो पियरो । जाओ बेटी गवरल । ।
  व्हाँ सु भोला धणियेर निसर्या
  आगऽ जाइ नऽ पणिहारी सू पूछऽ
  पाणि भरन्ती हो पणिहारिन
  देखी म्हारी गवरल नार
  हम हंसतऽ विणसिया जी
  केळ खजूर का वन भर्या जी
  व्हाँ छे थारी गवरल नार
  आगऽ जाइ नऽ देखी गवरल नार
  धणियेर राजा बोलिया
  टीकी सोहऽ गवरल नार
  हम हंसतऽ विणसिया जी
  
  बइण जिन घर आनन्द बधाओ
  बइण जिन घर आनन्द बधाओ । ।
  हऊँ तो अचरज मन माही जाणती ,
  हऊँ तो बाग लगाऊँ दुई चार ,
  ओ तो आई मालण , फुलड़ा लई गई ,
  म्हारो बाग परायो होय ,
  हऊँ तो अम्बा लगाऊँ दस पाँच ,
  ओ तो आई कोयळ कैरी लई गई ,
  म्हारो अम्बो परायो होय ,
  हऊँ तो पुत्र परणाऊँ दुई चार ,
  ओ तो आई थी बहुवर ,
  पुत्र लई गई , म्हारो पूत पराया होय ,
  हऊँ तो कन्या परणाऊँ दुई चार ,
  ओ तो आया साजन , कन्या लई गया ,
  म्हारी कन्या पराई होय ,
  एक सास नणद सी सरवर रहेजे ,
  जीभ का बल जीतजे । ।
  एक देराणी जेठाणी सी सरवर रहेजे ,
  काम का बल जीतजे । ।
  एक धणी सपूता सी सरवर रहेजे ,
  कूक का बल जीतते । ।
  
  कोई नी मिल्यो म्हारा देश को
  कोई नी मिल्यो म्हारा देश को ,
  आरे केक कहूँ म्हारा मन की
  १ देश पति चल देश को ,
  आरे उने धाम लखायाँ
  चिन्ता डाँकन सर्पनी
  काट हुंडी हो लाया . . .
  कोई नी . . .
  २ मन को हो चहु दिश छोड़ दे ,
  आरे साहेब ढूँढी लावे
  ढूँढे तो हरि ना मिले
  आरे घट में लव हो लागे . . .
  कोई नी . . .
  ३ लाल कहू लाली नही ,
  आरे जरदा भी नाही
  रुप रंग वाको कछु नही
  आरे व्यापक घट माही . . .
  कोई नी . . .
  ४ पाणी पवन सा पातला ,
  आरे जैसे सुर्या को घाम
  जैसे चंदा की हो चाँदणी
  आरे साई हैं मेरो राम . . .
  कोई नी . . .
  ५ पाव धरन को ठोर नही ,
  आरे मानो मत मानो
  मुक्ती सुधारो जीव की
  आरे जीवन पयचाणो . . .
  कोई नी . . .
  
  झाँझ वाजऽ मिरधिंग वाजऽ म्हारो हार हिलोळा लेय
  झाँझ वाजऽ मिरधिंग वाजऽ , म्हारो हार हिलोळा लेय ।
  बेसर वाळई छोरी हो , तू म्हारी गली मत आव ।
  थारी बेसर छे हळकणई , म्हारा प्रभुजी को खोटो स्वभाव । ।
  तूसी वाळई छोरी हो , तू म्हारी गली मत आव ।
  थारी तूसी छे झळकणई , म्हारा प्रभुजी को खोटो स्वभाव । ।
  
  इनी धरती आदो नींपज्यो आदा का चिकणा ते पान जी
  इनी धरती आदो नींपज्यो , आदा का चिकणा ते पान जी ।
  इनी कूक दुल्लवजी नींपज्या , माँगऽ माँग छे कन्या को दानजी ।
  कन्या को दान ते बाबुल बहोत दोयलो ,
  मूरख सी दियो नी जाय ।
  लड़की कांय खऽ पाळई रे बाबुल , कांय खऽ पोसी ,
  कांय खऽ पायो जी काचो दूध । ।
  माया खऽ पाळई रे बाबुल , माया खऽ पोसी ,
  माया खऽ पायो काचो दूध जी ।
  चरवो भी दियो रे बाबूल , गंगाळ भी दीनी ,
  तो भी नी समझ्या दयालजी ।
  
  जायगो हऊ जाणी रे मन तूक
  जायगो हऊ जाणी रे मन तूक
  १ पाँच तत्व को पींजरो बणायो ,
  जामे बस एक प्राणी
  लोभ लालूच की लपट चली है
  जायगो बिन पाणी . . .
  रे मन तू . . .
  २ भुखीयाँ के कारण भोजन प्यारा ,
  प्यासा के कारण पाणी
  ठंड का कारण अग्नी हो प्यारी
  नही मिल्यो गुरु ज्ञानी . . .
  रे मन तू . . .
  ३ राज करन्ता राजा भी जायगा ,
  रुप निखरती राणी
  वेद पड़न्ता पंडित जायेगा
  और सकल अभिमानी . . .
  रे मन तू . . .
  ४ चन्दा भी जायगा सुरज भी जायगा ,
  जाय पवन और पाणी
  दास कबीर जी की भक्ति भी जायगा
  जोत म जोत समाणी . . .
  रे मन तू . . .
  
  गढ़ हो गुंडी उप्पर नौबत वाज
  निमाड़ में विवाह के अवसर पर गया जाने वाला " गणपति "
  गढ़ हो गुंडी उप्पर नौबत वाज
  नौबत वाज इंदर गढ़ गाज
  टो झीनी झीनी झांझर वाज हो गजानन
  १
  जंव हो गजानन जोसी घर जाजो
  तों अच्छा अच्छा लगीं निकालो हो गजानन
  गढ़ हो . . .
  २
  जंव हो गजानन बजाजी घर जाजो
  तों अच्छा अच्छा कपडा ईसावो हो गजानन
  ३
  जंव हो गजानन सोनी घर जाजो
  तों अच्छा अच्छा गयना ईसावो हो गजानन
  गढ़ हो . . .
  ४
  जंव हो गजानन पटवा घर जाजो
  तों अच्छा अच्छा मौड़ ईसावो हो गजानन
  गढ़ हो . . .
  जंव हो गजानन साजन घर जाजो
  तों अच्छी अच्छी बंधीब्याहों हो गजानन
  गढ़ ही गुंडी उप्पर नौबत वाज
  नौबत वाज इन्द्र गढ़ गाज
  तों झीनी झीनी झांझर वाज हो गजानन
  
  दुखः सुखः मन म नी लावणा
  दुखः सुखः मन म नी लावणा ,
  आरे रघुनाथ नी घड़ीया
  १ हरिशचँद्र सरीका हो राजवई ,
  जीन घर तारावंती राणी
  अपणा सत् का हो कारणा
  भर नीच घर पाणी . . .
  दुखः सुखः मन . . .
  २ नल भऊ सरीका हो राजवई ,
  जीन घर दमवंती राणी
  अपणा सत् का हो कारणा
  मील अन्न नही पाणी . . .
  दुखः सुखः मन . . .
  ३ द्रोपती सरीकी हो महासती ,
  जीनका पांडव स्वामी
  चिर दुःशासन खईचीयाँ
  चीर पुरावे मुरारी . . .
  दुखः सुखः मन . . .
  ४ सीता सरीकी हो महा सती ,
  जिनका रामचंद्र स्वामी
  रावण कपटी लई हो गया
  सुंदर बिलखानी . . .
  दुखः सुखः मन . . .
  ५ हनुमान सरीका हो महायोद्धा ,
  आरे बल मे बल वंता
  सीता की सुद हो लावीयाँ
  चड़े तेल लंगोटा . . .
  दुखः सुखः मन . . .
  
  नाना म्हारा का ठुमक्या पांय
  नाना म्हारा का ठुमक्या पांय ,
  ठुमुक ठुमुक भाई वाड़ी मऽ जाऽय ।
  वाड़ी मऽ का वनफल तोड़ तोड़ खाय ,
  एतरा मंऽ आई गई मालेण मांय ।
  मालेण मांय नऽ छोड़ई लिया झगा नऽ झूल ,
  रड़ऽ कुढ़ऽ रे म्हारो नानो भाई ।
  रस्ता मऽ मिली गई भूआ मांय ,
  क्यों रड़ऽ रे म्हारा नारा भाई ।
  नाना भाई नऽ तोड़ी लिया कमल का फूल ,
  मालेंण मांय नऽ छोड़ई लिया झगा नऽ झूल ।
  लऽ वो , मालण मांय , थारा कमल का फूल ,
  दऽ म्हारा नाना का झगा नऽ झूल ।
  
  कुण भाई जासे चाकरी कुण भाई जासे गढ़ रे गुजरात?
  ”कुण भाई जासे चाकरी , कुण भाई जासे गढ़ रे गुजरात ?
  मोठा भाई जासे चाकरी , छोटा भाई जासे गढ़ रे गुजरात
  कुण भाई की घोड़ी खऽ घूँघरू ,
  कुण भाई की घोड़ी खऽ जड़यो रे जड़ाव
  मोठा भाई की घोड़ी खऽ घूँघरू ,
  छोटा भाई की घोड़ी खऽ जड़यो रे जड़ाव
  कुण भाई लावसे चूनरी , कुण भाई लावसे दक्षिणारो चीर
  एक भाई लावसे चूनरी , दूसरो भाई लावसे दक्षिणारो चीर
  श्रावण आयो जी । ।
  
  मात कहे बात भली सुन सुन्दरी
  जब लडकी की विवाह के बाद बिदाई होती है तब सभी महिलाये उसे विदा करते हुए यह सीख देती है ।
  मात कहे बात भली सुन सुन्दरी ,
  लक्ष धरी वात न निभाव्जे हो
  सयानी कुल न ल्जाव्जे ।
  ससरा खअपना बाप सम जान्जे ,
  सासु ख माय सम जान्जे
  ओ सयानी . . .
  जेठ का सामन हलू हलू चालजे ,
  जेठानी का मान ख ब्धावजे
  ओ सयानी . . .
  देवर ख अपना भाई सम जान्जे ,
  देरानी ख सई सहेली सम जाणिजे
  ओ सयानी . . . .
  नन्द ख अपनी बैन सम जान्जे ,
  ननदोई जी आया मिज्वान
  ओ सयानी . . . .
  मात कहे बात भली सुन सुन्दरी ,
  लक्ष धरी बात न निभाव्जे
  वो सयानी कुल न ल्जाव्जे
  
  हरे नोटिस आयारे राजा राम का
  हरे नोटिस आयारे राजा राम का ,
  आरे तामील कर लेना
  १ जमपती राजा आई बैठीयाँ ,
  अरे बैठीया पंख पसार
  हंसराज को हो लई गया
  लईगया स्वर्ग द्वार . . . .
  नोटिस आयारे . . . .
  २ काया सिंगारी राई आगणा ,
  झुरी रया सब लोग
  साज बाज घर बाजी रयाँ
  उड़े रंग गुलाला . . . .
  नोटिस आयारे . . . . . . .
  ३ माता रोवे रे थारी जलमी ,
  बईण वार त्योहार
  तीरया रोयवे थारी तीन घड़ी
  दुसरो घर बार . . . .
  नोटिस आयारे . . . . . . .
  ४ कहत कबिर धर्मराज से ,
  साहेब सुण लेणा
  अन्त का परदा हो खोल के
  जीनको अन नी पाणी . . . .
  नोटिस आयारे . . . .
  
  सूति नऽ हो धणियेर सपनो हो देख्यो
  सूति नऽ हो धणियेर , सपनो हो देख्यो ,
  सपना को अरथ बताओ भोळा धणियेर । ।
  मानसरोवर मनऽ सपना मंऽ देख्यो ,
  भर्यो तृर्यो भंडार मनऽ सपना मंऽ देख्यो ।
  वहेती सी गंगा मनऽ सपना मंऽ देखी ,
  भरी तुरी वावड़ी मनऽ सपना मंऽ देखी ।
  श्रावण तीज मनऽ सपना मंऽ देखी ,
  कड़कती बिजळई मनऽ सपना मंऽ देखी ,
  गोकुळ कान्हो मनऽ सपना मंऽ देख्यो ,
  तरवरतो बिच्छू मनऽ सपना मंऽ देख्यो ,
  गुलाब को फूल मनऽ सपना मंऽ देख्यो ,
  झपलक दिवलो मनऽ सपना मंऽ देख्यो ,
  कवळारी केळ मनऽ सपना मंऽ देखी ,
  वाड़ उप्पर की वांझुली मनऽ सपना मंऽ देखी ।
  पेळा वाळई नार मनऽ सपना मंऽ देखी ,
  ऊगतो सो सूरज मनऽ सपना मंऽ देख्यो ।
  सपना को अर्थ बताओ भोळा धणियेर । ।
  
  जी हो पाँच बधावा म्हारा यहाँ आविया
  जी हो पाँच बधावा म्हारा यहाँ आविया ,
  पाँचई की नवी नवी रीत ।
  जी हो , नरवरगढ़ को ऊदो चूड़ो नऽ पोचयो सांवळो ।
  चूड़ीला पर उग्यों सूर्या भान महाराज ।
  जी हो , पहिलो बधावो म्हारा यहाँ आवियो ।
  भेज्यो म्हारा ससुराजी द्वार ,
  जी हो , ससुराजी रंग सु बधाविया ,
  सासु नारेळ भरया थाळ महाराज ,
  जी हो दूसरो बधावो म्हारा यहाँ आवियो ।
  भेज्यो म्हारा पिताजी द्वार ,
  जी हो पिताजी रंग सु बधाविया ,
  माया मोतियन भरया थाळ महाराज ,
  जी हो तीसरो बधावो म्हारा यहाँ आवियो ।
  भेज्यो ते जेठजी द्वार ,
  जी हो , जेठजी रंग सु बधाविया ,
  जेठाणी न लियो पगरण सार महाराज ,
  जी हो , चौथो बधावो म्हारा यहाँ आवियो ।
  भेज्यो म्हारा बीराजी द्वार ,
  जी हो , बीराजी रंग सु बधाविया ,
  भावज न लियो घूँघट सार ,
  जी हो , पांचवों बधावो म्हारा यहाँ आवियो ।
  भेज्यो म्हारी धनकेरी कूख ,
  जी हो इनी कूख हीरा रत्न नीबज्या ,
  जे को ते पगरण आरंभियो ।
  
  माथा पर लीवि गोबर टोपली हो
  माथा पर लीवि गोबर टोपली हो ,
  तू कां चली नार । ।
  जै मठ रनुबाई आसन बठिया ,
  ओ मठ लिपवा जावां ओ रनादेव ,
  एक बालुड़ो दऽ । ।
  एक बालुड़ो का कारण , म्हारो जनम अकारथ जाय ,
  एक दीजे लूलो पांगलो हो , म्हारी सम्पति को रखवालो ,
  म्हारा कुळ को हो उजालो ,
  एक बालुड़ो दऽ । ।
  
  जी हो ए ही रे दिवलो इन्द्र लुहार नऽ घड़ियो
  जी हो ए ही रे दिवलो , इन्द्र लुहार नऽ घड़ियो
  जेमऽ पुरव्यो सवा घड़ो तेल , सोन्ना की डांडी दिया हो बळऽ
  जी हाँ ए ही रे दिवलो , मजघर मऽ धर्यो ,
  मजघर बठी म्हारी सदासुहागेण माय ,
  सोन्ना की डांडी दिया हो बलळऽ
  जी हो ए ही रे दिवलो , मनऽ आरती मऽ धर्यो ,
  आरती धरऽ म्हारी सदासुहागेण बैण ,
  सोन्ना की डांडी दिया हो बलळऽ
  जी हो ए ही रे दिवलो , मनऽ पटसाळ मऽ धर्यो ,
  पटसाल खेलऽ म्हारा नारा ताना बाळ ,
  सोन्ना की डांडी दिया हो बलळऽ
  जी हो ए ही रे दिवलो , मनऽ सभा मऽ धर्यो ,
  सभा मऽ बठ्या छे समधी लोग ,
  सोन्ना की डांडी दिया हो बलळऽ
  
  माता समुन्दर की झबर सुहाणी लागऽ हो
  माता समुन्दर की झबर सुहाणी लागऽ हो ।
  माता झबर झबर रथ हिलोळा लेय ,
  रत्नाकर अम्बो मौरियो ।
  माता रथ मऽ सी राणी रनुबाई काई बोलऽ
  माता कुणऽ म्हारो आणो लई जाय
  माता दूर का अमुक भाई मानवी हो
  माता ऊ तुम्हारो आणो लई जाय
  माता सुन्दर की झबर सुहाणी लागऽ हो । ।
  
  सोंहग बालो हालरो
  सोंहग बालो हालरो ,
  आरे निरमळ थारी जोत
  १ नदी सुक्ता के घाट पे ,
  आरे बैठे ध्यान लगाय
  आवत देख्यो पींजरो
  आरे लियो कंठ लगाय . . .
  सोंहग बालो . . .
  २ सप्त धातु को पींजरो ,
  आरे पाठ्याँ तिन सौ साठ
  एकएक कड़ी हो जड़ाँव की
  वा पर कवि रचीयो हो ठाट . . .
  सोंहग बालो . . .
  ३ आकाश झुला बाँधियाँ ,
  आरे लाग्या त्रिगुण डोर
  जुगत सी झुलणो झुलावजो
  आरे झुले मनरंग मोर . . .
  सोंहग बालो . . .
  ४ नही रे बाला तू सुतो जागतो ,
  आरे बिन ब्याही को पुत
  सदा हो शीव की शरण म
  आरे झुल बाँझ को पुत . . .
  सोंहग बालो . . .
  ५ अणहद घुँघरु बाजियाँ ,
  आरे अजपा का हो मेवँ
  अष्ट कमल दल खिली रयाँ
  आरे जैसे सरवर मेवँ . . .
  सोंहग बालो . . .
  
  हात रे भाई रे!
  हात रे भाई रे
  नाना की मांय पाणी खऽ गई , घर मऽ कुतरा कोंडी गई ।
  कुतरा भूकसे होलई पर , नानों म्हारो सोवसे झोलई पर ।
  आवों चिड़ीबाई दौड़ करी , नानो म्हारो सोवसे सौड़ करी ।
  आवो चिड़ीबाई परात मऽ , नानो म्हारेा जासे बरात मंऽ ।
  आवो चिड़ीबाई करूँ थारो याव ,
  कथील को मूंदड़ो नऽ जुरूंग को हार
  बाजरा को खीचड़ो नऽ मसूर की दाल ,
  आवों चिड़ीबाई करूँ थारों याव ।
  हात रे भाई रे
  
  मन भवरा तो लोभीया
  मन भवरा तो लोभीया ,
  आरे माया फुल लोभाया
  चार दिन का खेलणा
  मीट्टी में मील जाणा . . .
  मन भवरा . . .
  १ ऊंग्यो दिन ढल जायेगा ,
  फुल खिल्या कोमलाया
  चड़याँ हो कलश मंदिर म
  जम मारीयाँ हो जाय . . .
  मन भवरा . . .
  २ कीनका छोरा न कीनकी छोरीया ,
  कीनका माय नी बाप
  अन्त म जाय प्राणी एकलो
  संग म पुण्य नी पाप . . .
  मन भवरा . . .
  ३ यही रे माया के हो फंद को ,
  भरमी रयो दिन रात
  म्हारोम्हारो करत मरी गयो
  मिट्टी मांस का साथ . . .
  मन भवरा . . .
  ४ छत्रपति तो चली गया ,
  गया लाख करोड़
  राज करंता तो नही रया
  जेको हुई गयो खाक . . .
  मन भवरा . . .
  ५ पींड गया काया झरझरी ,
  जीनका हुई गया नाश
  कहत कबीरा धर्मराज से
  निर्मल करी लेवो मन . . .
  मन भवरा . . .
  
  कुवां पाणी कसी जाऊँ रे नजर लगी जाय
  कुवां पाणी कसी जाऊँ रे , नजर लगी जाय ।
  नजर लगी जाय , हवा लगी जाय । ।
  म्हारा साहेबजी का बाग घणा छे ,
  फुलड़ा तोड़णऽ कसी जाऊँ रे , नजर लगी जाय ।
  म्हारा साहेबजी का कुवां घणा छे ,
  पाणी भरणऽ कसी जाऊँ रे , नजर लगी जाय ।
  नजर लगी जाय , हवा लगी जाय । ।
  
  नद्दी नद्दी दिया बळऽ रे काई जनावर जाय
  “नद्दी नद्दी दिया बळऽ रे , काई जनावर जाय ,
  हरणी को पिलको ढोर चरावण जाय ।
  ला ओ माय बकेड़ी । "
  
  दिया-बत्ती हुओ रे मिलाप बय लड़ी सांजुली
  दियाबत्ती हुओ रे मिलाप , बय लड़ी सांजुली । ।
  गौआबछुआ हुओ रे मिलाप , बय लड़ी सांजुली । ।
  पंछीबच्चा हुओ रे मिलाप , बय लड़ी सांजुली । ।
  रातदिन हुओ रे मिलाप , बय लड़ी सांजुली । ।
  राजारानी हुओ रे मिलाप , बय लड़ी सांजुली । ।
  
  गहूँ काटणनीळो तरबूजो केतरो सुहावणो लगऽ
  गहूँ काटणऽ नहीं जाऊं रे साहेबजी , गहूँ काटणऽ नहीं जाऊं ।
  गहूँ काटणऽ म्हारी भौजाई खऽ भेजो ,
  उनकी रसोई हम रांधा साहेबजी , गहूँ काटणऽ नहीं जाऊं ।
  गहूँ काटणऽ म्हारी देराणी खऽ भेजो ,
  उनको पाणी हम भरां साहेबजी , गहूँ काटणऽ नहीं जाऊं ।
  गहूँ काटणऽ म्हारी सौतऽ भेजो ,
  हम सेजां हम सोवां साहेब जी , गहूँ काटणऽ नहीं जाऊं ।
  
  जन्म दियो रे हरी नाम ने
  जन्म दियो रे हरी नाम ने ,
  आरे खुब माया लगाई
  १ मृत्यु की माया आवीया ,
  आरे सब छोड़ी रे आस
  जम आया रे भाई पावणा
  आन मारे सोटा को मार . . .
  जन्म दियो रे . . .
  २ रोवता बालक तुम न छोड़ीयाँ ,
  आरे माथा नई फेरीयो हाथ
  दुःशमन सरीका हो देखता
  झुरणा दई हो जाय . . .
  जन्म दियो रे . . .
  ३ बारह दिन जन्मी सती ,
  आरे पुरण जन्म की भक्ति
  नेम धरम से हो तु भया
  कैसा उतरा हो पार . . .
  जन्म दियो रे . . .
  ४ कोप किया रे मन माही ,
  आरे घरघर आसु बहावे
  हंसा की मुक्ती सुधार जो
  गया पंछी नही आवे . . .
  जन्म दियो रे . . .
  ५ हस्ता बोलता पंछी उड़ी गया ,
  आरे मुरख रयो पछताय
  झान मीरदिंग घर बाजी रया
  सिंग बाजे द्वार . . .
  जन्म दियो रे . . .
  
  उंकार देव न लिख्या कागज दई भेज्या
  उंकार देव न लिख्या कागज दई भेज्या ,
  तू रे ईरा , बेगा रे घर आव
  हम कसां आवां म्हारा उंकार देव ,
  हमारा माथऽ नारेळ की मान ।
  नारेल चढ़ावऽ थारो माड़ी जायो ,
  तू रे ईरा , बेगा रे घर आव ।
  
  जोगी ढ़ुढ़ण हम गया
  जोगी ढ़ुढ़ण हम गया ,
  कोई न देखयो रे भाई
  १ एक गूरु दुजो बालको ,
  तीजो मस्त दिवानो
  छोटा सा आसण बैठणा
  जोगी आया हो नाही . . . .
  . . . . . जोगी ढ़ुढ़णँ . . . . .
  २ जोगि की झोली जड़ाव की ,
  हीरा माणीक भरीया
  जो मांगे उसे दई देणा
  जोगी जमीन आसमानाँ . . . .
  . . . . . जोगी ढ़ुढ़णँ . . . . .
  ३ आठ कमल नौ बावड़ी ,
  जीन बाग लगाई
  चम्पा चमेली दवणो मोंगरो
  जीनकी परमळ वासँ . . . .
  . . . . . जोगी ढ़ुढ़णँ . . . . .
  ४ पान छाई जोगी रावठी ,
  फुल सेज बिछाई
  चार दिशा साधु रमी रया
  अंग भभुत लगाईँ . . . .
  . . . . . जोगी ढ़ुढ़णँ . . . . .
  
  क्यो रोये मोरी माई हो ममता
  क्यो रोये मोरी माई हो ममता
  क्यो रोये मोरी माई
  १ तो पाँच हाथ को कफन बुलायो ,
  उपर दियो झपाई
  चार वेद चैरासी हो फेरा
  उपर लीयो उठाई . . .
  हो ममता . . .
  २ तो लाख करोड़ी माया हो जोड़ी ,
  करकर कपट कमाई
  नही तुन खाई , नही तुन खरची
  रई गई धरी की धरी . . .
  हो ममता . . .
  ३ तो भाई बन्धू थारो कुटूम कबीलो ,
  सबई रोवे रे घर बार
  घर की हो तीरीया तीन दिन रोवे
  दूसरो कर घर बार . . .
  हो ममता . . .
  ४ तो हाड़ जल जसी बंध की हो लकड़ी ,
  कैश जल जसो घाँस
  सोना सरीकी थारी काया हो जल
  कोई नी उब थारा पास . . .
  हो ममता . . . . . .
  
  थारा माथा की बिंदी वो रनुबाई अजब बनी
  थारा माथा की बिंदी वो रनुबाई अजब बनी । ।
  थारा टीका खऽ लागी जगाजोत वो
  गढ़ छपेल रनुबाई अजब बनी ।
  थारा कान खऽ झुमका रनुबाई अजब बणया ।
  थारी लटकन ख लगी जगाजोत वो । ।
  गढ़ छपेल रनुबाई अजब बनी । ।
  थारा हाथ का कंगण अजब बन्या ,
  थारी अंगूठी ख लगी जगाजोत वो
  गढ़ छपेल रनुबाई अजब बनी । ।
  थारी कम्मर को कदरो रनुबाई अजब बन्यो
  थारा गुच्छा ख लागी जगाजोत वो
  गढ़ छपेल रनुबाई अजब बनी ।
  थारा अंग की साड़ी रनुबाई अजब बनी
  थारा पल्लव ख लगी जगाजोत वो
  गढ़ छपेल रनुबाई अजब बनी
  थारा पांय की नेऊर रनुबाई अजब बन्या
  थारा रमझोल ख लगी जगाजोत वो
  गढ़ छपेल रनुबाई अजब बनी ।
  हे रनुबाई तुम्हारे माथे कि बिंदी , शीश का टीका , कान के लटकन बहुत ही सुन्दर लग रहे है । तुम्हारे कान के कंगन , अंगूठी , कमरबंद , गुच्छे की घड़त न्यारी है । तुम्हारे झुमके अंग की साडी और उसके पल्लव की शोभा न्यारी है ।
  
  बना तुम किनका बुलाया रे जल्दी आया
  बना तुम किनका बुलाया रे जल्दी आया ।
  बनी थारा पिताजी न लिख्यो कागज भेज्यो ,
  बनी हम उनका बुलाया रे जल्दी आयो । ।
  बनी म्हारा हाथी झूलऽ द्वार ,
  म्हारा यहाँ घोड़ा की घमसाण ,
  म्हारी चाँदनी पर चौसर खेलणऽ आवजो । ।
  बना म्हारी हलुदी भर्यो अंग ,
  म्हारी पाटी मऽ गुलाल
  म्हारी चोटी मऽ अत्तर ,
  बना म्हारी चाँदनी पर चौसर खेलण आवजो । ।
  
  दूर-दूर की म्हारी मोठी बईण तुखऽ लेणऽ कुण जासे
  दूरदूर की म्हारी मोठी बईण तुखऽ लेणऽ कुण जासे ,
  जासे हो म्हारो नानो भाई , घोड़ी कुदावतो लावसे ।
  घोड़ा का टापुर वाज्या , बइण कहे कि म्हारो भाई आयो ,
  पांयण पींजण को ठुमको वाज्यो ,
  भाई कहे कि म्हारी बइण आई ।
  
  रोहेण बाई थारी कोठरी हो माता
  रोहेण बाई थारी कोठरी हो माता ,
  अगर रह्यो महेकाय ।
  कि हो गन्धीड़ो बसी गयो ,
  की हो फूली फुलवाड़ी ।
  नहीं हो गन्धीड़ो बसऽ म्हारी सई हो ।
  नहीं हो फूली फुलवाड़ी ,
  आया चन्द्रमा राजा , बठ्या म्हारी कोठरी ,
  अगर रह्यो महेकाय ।
  
  पिताजी की गोदी बठी रनुबाई विनवऽ
  पिताजी की गोदी बठी रनुबाई विनवऽ ।
  कहो तो पिताजी हम रमवा हो जावां ।
  जावो बेटी रनुबाई रमवा जावो ,
  लम्बो बजार देखि दौड़ी मत चलजो ।
  ऊच्चो वटलो देखि जाई मत बठजो ,
  परायो पुरूष देखी हसी मत बोलजो ।
  नीर देखी न बेटी चीर मत धोवजो ,
  पाठो देखि न बेटी आड़ी मत घसजो ,
  परायो बाळो देखी हाय मत करजो ,
  सम्पत देखी न बेटी चढ़ी मत चलजो ।
  विपद देखी न बेटी रड़ी मत बठजो ,
  जाओ बेटी रनुबाई , रमवा जावो ।
  
  अन्त नी होय कोई आपणा
  अन्त नी होय कोई आपणा ,
  समझी लेवो रे मना भाई
  १ आप निरंजन निरगुणा ,
  आरे सिरगुणी तट ठाढा
  यही रे माया के फंद में
  नर आण लुभाणा . . .
  अन्त नी . . .
  २ कोट कठिन गड़ चैड़ना ,
  आरे दुर है रे पयाला
  घड़ियाल बाजत दो पहेर का
  दुर देश को जाणा . . .
  अन्त नी . . .
  ३ इस कल युग का हो रयणाँ ,
  आरे कोई से भेद नी कहेणा
  झिलमीलझिलमील देखणा
  मुख में शब्द को जपणा . . .
  अन्त नी . . .
  ४ भवसागर का हो तैरणा ,
  आरे कैसे पार उतरणा
  नाव खड़ी रे केवट नही
  अटकी रहयो रे निदाना . . .
  अन्त नी . . .
  ५ माया का भ्रम नही भुलणा ,
  आरे ठगी जायगा दिवाना
  कहेत कबीर धर्मराज से
  पहिचाणो ठिकाणाँ . . .
  अन्त नी . . .
  
  गाड़ा जुप्या रे देव गाडुला
  गाड़ा जुप्या रे , देव , गाडुला
  नांदिया घूघर माल ,
  धवळा घोड़ा को रे म्हारो उंकार देव ,
  तुम पर उड़ऽ रे निशाण ,
  आवऽ तेखऽ रे देव , आवणऽ दीजो ,
  आड़ी नारेल की माल ।
  
  दया करो म्हारा नाथ
  दया करो म्हारा नाथ
  हुँउ रे गरीब जन ऐकलो
  १ बन म वनस्पति फुलियाँ ,
  आरे फुलिया डालम डाल
  वाही म चन्दन ऐकलो
  जाकी निरमल वाँस . . .
  हुँउ रे गरीब . . .
  २ कई लाख तारा ऊगीयाँ
  ऊगीयाँ गगन का मायँ ,
  वहा म्हारो चन्दाँ ऐकलो
  जाकी निर्मल जोत . . .
  हुँउ रे गरीब . . .
  ३ अन्न ही चुगता चुंगी रयाँ ,
  आरे पंछी पंख पसार
  वहा म्हारो हंसो ऐकलो
  आरे मोती चुगचुग खाय…
  हुँउ रे गरीब . . .
  ४ कहेत कबीर धर्मराज से ,
  आरे साहेब सुण लिजै
  घट का परदा खोल के
  आरे आपणो कर लिजे . . .
  हुँउ रे गरीब . . .
  
  आपसे हो म्हारो लखपति बाप
  आपसे हो म्हारो लखपति बाप ,
  साड़ी लावसे रेशमी जी । ।
  हऊं नापूँ तो हात पचास ,
  तोलूँ तो तोला तीस जी । ।
  हऊँ धरूँ तो तरसऽ म्हारो जीवड़ो ,
  पेरूँ तो खिरऽ मोतीड़ा जी । ।
  आवसे हो म्हारो लखपति बाप ,
  साड़ी लावसे रेशमी जी । ।
  
  नानी-सी मांजरी मालवऽ गई मालव सी लाई माटी
  नानीसी मांजरी मालवऽ गई , मालव सी लाई माटी ,
  माटी का बणाया हत्थी , हत्थी चलऽ आणा बाणा ,
  माटी का माय टुलेक दाणा ।
  
  काया नही रे सुहाणी भजन बिन
  काया नही रे सुहाणी भजन बिन
  बिना लोण से दाल आलोणी . . .
  भजन बिन . . . . . . . . .
  १ गर्भवास म्हारी भक्ति क भूली न
  बाहर हूई न भूलाणी
  मोह माया म नर लिपट गयो
  सोयो तो भूमि बिराणी . . .
  भजन बिन . . .
  २ हाड़ मास को बणीयो रे पिंजरो
  उपर चम लिपटाणी
  हाथ पाव मुख मस्तक धरीयाँ
  आन उत्तम दीरे निसाणी . . .
  भजन बिन . . .
  ३ भाई बंधु और कुंटूंब कबिला
  इनका ही सच्चा जाय
  राम नाम की कदर नी जाणी
  बैठे जेठ जैठाणी . . .
  भजन बिन . . .
  ४ लख चैरासी भटकी न आयो
  याही म भूल भूलाणी
  कहे गरु सिंगा सूणो भाई साधू
  थारी काल करग धूल धाणी . . .
  भजन बिन . . .
  
  तुम तो जागो न हो अमुक भाई घर की नार
  तुम तो जागो न हो अमुक भाई घर की नार ,
  विहाणो हो श्यामसुहावणो ।
  तुम तो जागो न हो बहुवर चीर संवारो
  विहाणो हो श्यामसुहावणो ।
  तुम तो देवो न हो बहुवर बाजुबन्द खील ,
  विहाणो हो श्यामसुहावणो ।
  तुम तो देवों न हो बहुवर कपिला गाय ,
  विहाणो हो श्यामसुहावणो ।
  
  भज ले हरि को, नाम रे मन तु
  भज ले हरि को , नाम रे मन तु
  १ बाल पणो तुन खेल म गमायो ,
  ज्वानी म तीरीया का साथ
  काम रे धंदा म वा भी गमाई
  नई लियो राम को नाम . . .
  रे मन तु . . .
  २ आयो हो बुड़ापो न लग्यो हो कुड़ापो ,
  डोलन लाग्यो सारो
  शरीर आखं सी सुझतो नही रे
  पड़यो पलंग का माही . . .
  रे मन तु . . .
  ३ राम नाम को घट म हो राखो ,
  राखो दिन और रात
  मुक्ति होय थारी आखरी घड़ी रे
  भेज वैकुन्ठ धाम . . .
  रे मन तु . . .
  ४ कहत कबीरा सुणो भाई साधू ,
  घट म राखो राम
  मनुष जलम काई भाव मिल्यो रे
  नई मिल अयसो धाम . . .
  रे मन तु . . .
  
  होत आवेरो म्हारा धाम को
  होत आवेरो म्हारा धाम को ,
  गुरु न भेज्यो परवाणो
  १ हम कारज निर्माण किया ,
  आरे परमेश्वर को जाणु
  मुल रच्यो निजधाम को
  जाकर होय रे ठिकाणु . . .
  होत आवेरा . . .
  २ ओ सल्ला बिहार के ,
  काई लावो रे बयाना
  कस के कमर को जायगो
  जामे साधु समाना . . .
  होत आवेरा . . .
  ३ बहु सागर जल रोखीयाँ ,
  देव जबर निसाणी
  चेहरा हो देखो निहार के
  काहे दल को हो धाम . . .
  होत आवेरा . . .
  ४ नाम शब्द को राखजो ,
  आरे बैकुंट को जाणु
  सब संतन का सार है
  चाहे होय परवाणो . . .
  होत आवेरा . . .
  ५ तीरुवर परवाणो कीजीये ,
  नही देणा रे भेद
  गुरु मनरंग पहिचाणिया
  मानो वचन हमारो . . .
  होत आवेरा . . .
  
  कब के भये बैरागी कबीर जी
  कब के भये बैरागी कबीर जी ,
  कब के भये बैरागी
  आदि अंत से आएँ गोरख जी ,
  जब के भये बैरागी
  १ जल्मी नही रे जब का जलम हमारा ,
  नही कोई जल्मी को जायो
  पाव धरण को धरती नही थी
  आदी अंत लव लागी . . .
  कबीर जी . . .
  २ धुन्दाकार था ऐ जग मेरा ,
  वही गुरु न वही चेला
  जब से हमने मुंड मुंडायाँ
  आप ही आये अकेला . . .
  कबीर जी . . .
  ३ सतयुग पेरी पाव पवड़ियाँ ,
  द्वापूर लीयाँ खड़ाऊ
  त्रैतायुग म अड़ बंद कसियाँ
  कलू म फिरीयाँ नव खंडा… . .
  कबीर जी . . .
  ४ राम भया जब टोपी सिलाई ,
  गोरख भया जब टीका
  जब से गया हो जलम फेरा
  ब्रम्हा मे सुरत लगाई . . .
  कबीर जी . . .
  
  सरग बांदया रे साधू झोपड़ा
  सरग बांदया रे साधू झोपड़ा ,
  आरे कलु म कीया अधवारा
  १ घर बांदया रे घर की नीव नही ,
  आरे नही लाग्या सुतार
  लावो घर के पारछी
  घर बांदया कैलाश . . .
  सरग बांदया . . .
  २ घर ऊचा धारण नीचा ,
  दियो जड़ रे आकाश
  सागर ताक जड़ावियाँ
  जाको वस्तर अपार . . .
  सरग बांदया . . .
  ३ घर छाया घर ना गले ,
  चटघट करी पास
  नीरगुण पाणी झेलीयाँ
  वो घर का रे माय . . .
  सरग बांदया . . .
  ४ घर बांदया रे घर की नीव नही ,
  घर को रची गयो नाम
  जहाँ सींगा न जलम लियो
  दल्लू आया मेजवान . . .
  सरग बांदया . . .
  
  मैं तोहे पूछूँ रे भवरिला
  मैं तोहे पूछूँ , रे भवरिला ,
  सब रस काहे का होय ,
  रटणऽ करो रे अपणा देश मऽ
  रस अम्बो , रस आमली ,
  सब रस लिम्बुआ को होय ,
  रटणऽ करो रे अपणा देश मऽ
  मैं तोहे पूछूँ , रे भवरिला ,
  सब रंग काहे का होय ,
  रंग छापा रे रंग चूनड़ी ,
  सब रंग कुसुमळ होय ,
  रटणऽ करो रे अपणा देश मऽ
  मैं तोहे पूछूँ , रे भवरिला ,
  सब सुख काहे का होय ,
  सुख सासरो , सुख मायक्यो ,
  सब सुख पुत्र को होय ,
  रटणऽ करो रे अपणा देश मऽ
  
  चन्दन से भरी हो तळाई
  चन्दन से भरी हो तळाई ,
  राणी रनुबाई पाणी खऽ संचरिया ।
  आगऽ जाऊँ तो डर भय लागऽ ,
  पाछऽ रहूँ तो घागर नहीं डूबऽ
  सिर लेऊँ तो बाजूबंद भींजऽ कड़ऽ लेऊं तो बाळों रड़ऽ
  
  संजा फूली आंगणऽ माय
  संजा फूली आंगणऽ माय ,
  कि पूजणऽ चलो जी ।
  चांद सूरजऽ दुई भाई ,
  कि मीलणऽ चलोजी । ।
  कि जिनका हाथ सोन्ना की तलवार ,
  कि धोळा घोड़ा पर असवार
  कि जिनका माथऽ पचरंग पाग ,
  कि जिनका गळा मंऽ सतरंग हार ।
  संजा फूली आंगणऽ माय ,
  कि पूजणऽ चलोजी ।
  चांद सूरज दुई भाई ,
  कि मीलणऽ चलोजी । ।
  
  अमर कंट निज धाम है
  अमर कंट निज धाम है ,
  नीत नंहावण करणा
  १ वासेण जाल से हो निसरी ,
  आरे माता करण कुवारी
  कल युग म हो देवी आवियां
  कलू कर थारी सेवा . . .
  अमर कंट . . .
  २ बड़े बड़े पर्वत फोड़ के ,
  आरे धारा बही रे पैयाला
  कईयेक ऋषि मुनी तप करे
  जल भये रे अपारा . . .
  अमर कंट . . .
  ३ पैली धड़ ॐकार है ,
  ऐली धड़ रे मंन्धाता
  कोट तिरत का हो नावणा
  नहावे नर और नारी . . .
  अमर कंट . . .
  ४ मंन्धाता के घाट पे ,
  आरे पैड़ी लगी रे पचास
  आम साम रे वाण्या हाटड़ी
  दूईरा पड़ रे बजार . . .
  अमर कंट . . .
  
  नीळो तरबूजो केतरो सुहावणो लगऽ
  नीळो तरबूजो केतरो सुहावणो लगऽ
  तागली जो घड़जे सोनी भाई , चांद का उजाळऽ
  परण्यो निरखऽ दिवला री जोत ।
  नीळो तरबूजो केतरो सुहावणो लगऽ
  हार जो घड़जो सोनी भाई चांद का उजाळ
  परण्यो निरखऽ दिवला री जोत ।
  नीळो तरबूजो केतरो सुहावणो लगऽ
  
  नीकल चले दो भाई रे बन को
  नीकल चले दो भाई रे बन को
  १ अभी म्हारा आगणा म राम हो रमता ,
  रमताँ जोगी की लार
  माता कोशल्याँ ढुढ़ण चली
  अन खोज खबर नही आई रे . . .
  बन को . . .
  २ आगे आगे राम चलत है ,
  पिछे लक्ष्मण भाई
  जिनके बीच मे चले हो जानकी
  अन शोभा वरनी न जाई रे . . .
  बन को . . .
  ३ राम बिना म्हारो रामदल सुनो ,
  लक्ष्मण बीना ठकूराई
  सीता बीना म्हारी सुनी रसवाई
  अन कुण कर चतुराई रे . . .
  बन को . . .
  ४ हारे श्रावण गरजे , न भादव बरसे ,
  पवन चले पुरवाई
  कोण झाड़ निच भीजता होयगँ
  राम लखन सीता माई रे . . .
  बन को . . .
  ५ भीतर रोवे माता कोशल्या ,
  बाहेर भारत भाई
  राजा दशरथ ने प्राण तज्यो हैं
  अन कैकई रई पछताई रे . . .
  बन को . . .
  ६ हारे गंगा किनारे मगन भया रे ,
  आसण दियो लगाई
  तुलसीदास आशा रघुवर की
  अन मड़ीयाँ रहि बन्दवाई रे . . .
  बन को . . .
  
  म्हारा माथा की बिंदी-म्हारा कपाळ खऽ लगऽ
  म्हारा माथा की बिंदीम्हारा कपाळ खऽ लगऽ ।
  बिन्दी हेड़ डब्बी मेल , फिरी पेरजे ओ मिरगा नयनी । ।
  थारा माथा की बेसर म्हारी दाड़ी मऽ लगऽ ।
  बेसर हेड़ डब्बी मेल , फिरी पेरजे ओ मिरगा नयनी । ।
  थारा गला की तागली म्हारी छाती मऽ लगऽ ।
  तागली हेड़ खूटी मेल , फिरी पेरजे ओ मिरगा नयनी । ।
  थारा हाथ का बाजूबन्द म्हारी , पूट मऽ लगऽ ।
  बाजूबन्द हेड़ आलऽ मेल , फिरी पेरजे ओ मिरगा नयनी । ।
  थारी कड़ी को कदरा , म्हारी कम्मर मऽ लगऽ ।
  कदरो हेड़ उस्य ऽ मेल फिरी पेरजे ओ मिरगा नयनी । ।
  थारा पांय का कड़ा म्हारा पांय मऽ लगऽ ।
  कड़ा हेड़ पायतऽ मेल , फिरी पेरजे ओ मिरगा नयनी । ।
  
  बिन्दी तो तुम पैरो हो बनीजी
  बिन्दी तो तुम पैरो हो बनीजी ,
  तुमखऽ बन्दड़ाजी बुलावऽ । ।
  थारा रंगमहल कसी आऊं रे बना ,
  म्हारा झाँझरिया की रूणुकझुणुक ,
  म्हारा पिताजी सुणी लीसे ।
  थारा पिताजी की गाळई हो बनी ,
  मखऽ बहुतज प्यारी लागऽ । ।
  
  डावां हाथ तेल-फुलेल जवणा हाथ आरती जी
  डावां हाथ तेलफुलेल , जवणा हाथ आरती जी ।
  धणियेर राजा सोया सुखसेज , रनुबाई रींझणो जी
  डोलतज डोलतऽ आई गई झपकी , हाथ की रींझणो भुई गिर्यो जी ।
  धणियेर राजा की खुली गई नींद , तड़ातड़ मार्यो ताजणा जी ।
  रनुबाई खऽ लागी बड़ी रीस , आसन छोड़ी भुई सूता जी ।
  खुटी मऽ को चीर कोम्हलाय , असा कसा रोष भर्या जी ।
  बेडुला को नीर झोकळाय , असा कसा रोष भर्या जी ।
  पालणारो बाळो बिलखाय , असा कसा रोष भर्या जी ।
  
  उच्चो सो पीप्पल कोपळयो हो देवी
  उच्चो सो पीप्पल कोपळयो हो देवी ,
  वहाँ बठी गाय गोठाण ।
  चादर पिछोड़ी को गाळयो हो देवी ,
  रनुबाई भात लई जाय ।
  अवतज जो धणिएरजी न देखिया ,
  हो राजा
  एक जो मारी , दूसरी , न हो राजा
  तीसरी मऽ जोड़या दुई हाथ ।
  जो तुम धणियेर सोठी मारसो हो राजा
  नहीं म्हारो माय न बाप ,
  नहीं हमारी माय न मावसी हो राजा ,
  कुण म्हारो आणो लई जाय ।
  कलयुग म अमुक भाई मानवी राजा
  ऊ तुम्हारो आणो लई जाय ।
  अमुक भाई दीसे तुमख बाजुट हो राजा
  लाड़ीबाई लागसे तुम्हारा पाँय ।
  
  चलो मनवा रे जहाँ जाइयो
  चलो मनवा रे जहाँ जाइयो ,
  आरे संतन का हो द्वार
  प्रेम जल नीरबाण है
  आरे छुटी जायगा निवासी . . . .
  चलो मनवा . . .
  १ मन लोभी मन लालची ,
  आरे मन चंचल चोर
  मन का भरोसाँ नही चले
  पलपल मे हो रोवे . . . .
  चलो मनवा . . .
  २ मन का भरोसाँ कछु नही ,
  आरे मन हो अदभुता
  लई जाय ग दरियाव मे
  आरे दई दे ग रे गोता . . .
  चलो मनवा . . .
  ३ मन हाथी को बस मे करे ,
  आरे मोत है रे संगात
  अकल बिचारी क्या हो करे
  अंकुश मारण हार . . .
  चलो मनवा . . .
  ४ सतगुरु से धोबी कहे ,
  आरे साधु सिरीजन हार
  धर्म शिला पर धोय के
  मन उजला हो करे . . .
  चलो मनवा . . . . .
  
  चलो मनवा उस देश को
  चलो मनवा उस देश को ,
  हंसा करत विश्राम
  १ वा देश चंदा सुरज नही ,
  आरे नही धरती आकाश
  अमृत भोजन हंसा पावे
  बैठे पुरष के पासा . . .
  चलो मनवा . . .
  २ सात सुन्न के उपरे ,
  सतगरु संत निवासा
  अमृत से सागर भरिया
  कमल फुले बारह मासा . . .
  चलो मनवा . . .
  ३ ब्रह्मा विष्णु महादेवा ,
  आरे थके जोत के पासा
  चैदह भवन यमराज है
  वहां नहीं काल का वासा . . .
  चलो मनवा . . .
  ४ कहत कबीर धर्मदास से ,
  तजो जगत की आसा
  अखंड ब्रह्मा साहेब है
  आपही जोत प्रकाशा . . .
  चलो मनवा . . .
  
  ऐसी भक्ति साधू मत किजीये
  ऐसी भक्ति साधू मत किजीये ,
  जग मे होय नी हाँसी
  १ अन्त काल जम मारसे
  गल दई देग फाँसी . . . .
  . . . . . . . . . . ऐसी भक्ति . . . . . .
  २ जो मंजारी ने तप कियो ,
  खोटा व्रत लिना
  घर से दीपक डाल के
  आरे मूसाग्रह लिना . . . .
  . . . . . . . . ऐसी भक्ति . . . . . .
  ३ जो हो लास पिघल चली ,
  पावक के आगे
  ब्रज होय वहा को अंग . . .
  . . . . . . . . . . ऐसी भक्ति . . . . .
  ४ देखत का बग उजला ,
  मन मयला भाई
  आख मिची ऋषी जप करे
  मछली घट खाई . . . .
  . . . . . . . . . ऐसी भक्ति . . . . . .
  ५ ग्रह ने गज को घेरिया ,
  आरे कुंजरं दुंख पाया
  हरी नाम उचारीया
  आरे तुरंत ताल छुड़ाया . . .
  . . . . . . . . ऐसी भक्ति . . . .
  
  झाळ झपकऽ बिन्दी चमकऽ बोलऽ अमृत वाणी
  झाळ झपकऽ , बिन्दी चमकऽ बोलऽ अमृत वाणी ,
  धणियेर आंगणऽ कुआ खणाया , हरिया एतरो पाणी ,
  जूड़ो छोड़ी न्हावण बठ्या , धणियेर घर की राणी ,
  धणियेर घर की राणी रनुबाई , बोलऽ अमृत वाणी ।
  आमुलड़ा री डाल म्हारी माता , सालुड़ो सुखाड़ऽ ,
  सालुड़ा रा रम्मक झम्मक , नाचऽ ठम्मक ठम्मक ,
  धणियेर घर की राणी रनुबाई , बोलऽ अमृत वाणी ।
  
  नानो सो चम्पो गंगा घर लगई आया
  नानो सो चम्पो गंगा घर लगई आया
  तेकी डाळ गई गुजरात
  ते अब घर आओ तीरथ वासी ।
  नानो सो अम्बो गंगा घर लगई आया
  तेकी कैरी लगी लटलूम
  हे अब घर आओ तीरथ वासी ।
  नानी सी गय्या गंगा घर धरी आया
  तेका जाया अक्खरनी समाय
  ते अब घर आओ तीरथ वासी ।
  नानी सी कन्या , गंगा घर छोड़ी आया ,
  तेका जाया पालणां नी समाय ,
  ते अब घर आओ तीरथवासी ।
  नानो सो पुत्र गंगा घर धरी आया ,
  तेका जाया पालणां नी समाय ,
  ते अब घर आओ तीरथवासी ।
  
  म्हारा भरपुर जोगी
  म्हारा भरपुर जोगी ,
  तुमन जगाया जुग जागजो
  १ सोई . सोई प्राणी क्या करे ,
  निगुरी आव घणी निंद
  जम सिराणा आई हो गया
  आरे उबीयाँ दुई . दुई बीर . . .
  तुमन जगाया . . .
  २ चुन चुनायाँ देव ढलई गया ,
  आरे ईट गिरी लग चार
  फुल फुलियाँ रे हम न देखीयाँ
  देख्या धरणी का माय . . .
  तुमन जगाया . . .
  ३ एक फुल ऐसा फुलिया ,
  आरे बाति मिल नही तेल
  नव खण्ड उजीयारा हुई हो रयाँ
  देखो हरी जी को खेल . . .
  तुमन जगाया . . .
  
  बीरथा जलम हमारो गुरुजी म्हारो
  बीरथा जलम हमारो गुरुजी म्हारो
  १ एक क्षण खोया दूजा क्षण खोया ,
  तीजा म सरण आयो
  वन में तो गाय भैस चराये
  जंगल बास कियो . . .
  गुरुजी म्हारो . . .
  २ राज पाट धन माल सब त्यागू ,
  म्हारा कंठ म प्राण आयो
  चरण धोवो रे चरणामत लेवो
  चलत आयो गस्त . . .
  गुरुजी म्हारो . . .
  ३ झट मनरंग न गोद उठायो ,
  मस्तक हाथ फिरायो
  राम नाम का शब्द सुणाया
  राम नाम लव लागी . . .
  गुरुजी म्हारो . . .
  
  शुक्र को तारो रे ईश्वर उंगी रह्यो
  शुक्र को तारो रे ईश्वर उंगी रह्यो ।
  तेकी मखऽ टीकी घड़ाव । ।
  धु्रव की बादळई रे ईश्वर तुली रही ।
  तेकी मखऽ तहबोळ रंगाव । ।
  सरग की बिजळई रे ईश्वर कड़की रही ।
  तेकी मखऽ मगजी लगाव । ।
  नव लख तारा रे ईश्वर चमकी रह्या ।
  तेकी मखऽ अंगिया सिलाव । ।
  चाँदसूरज रे ईश्वर उग्री रह्या ।
  तेकी मखऽ टीकी लगाव । ।
  वासुकी नाग रे ईश्वर देखई रह्यो ।
  तेकी मखऽ एणी गुथाव । ।
  बड़ी हठ वाळई रे , गौरलगोरड़ी । ।
  
  पढ़ो रे पोपट राजा राम का
  पढ़ो रे पोपट राजा राम का ,
  सीता माई न पढ़ायाँ
  १ भाई रे पोपट थारा कारणा ,
  खासा पिंजरा बणायाँ
  उसका रंग सुरंग है
  उपर चाप चड़ायाँ . . .
  पढ़ो रे पोपट . . .
  २ भाई रे पोपट थारा कारणा ,
  खासा महल बणायाँ
  ईट गीरी लख चार की
  नर रयण नी पायाँ . . .
  पढ़ो रे पोपट . . .
  ३ भाई रे पोपट थारा कारणा ,
  खासा बाग लगायाँ
  चंपा चमेली दवणो मोंगरो
  वामे केवड़ा लगायाँ . . .
  पढ़ो रे पोपट . . .
  ४ भाई रे पोपट थारा कारणा ,
  खासा कुँवा खंडाया
  कुँवा खडया घणा मोल का
  पाणी पेण नी पायाँ . . .
  पढ़ो रे पोपट . . .
  ५ अनहद बाजा हो बाजीया ,
  आरे सतगुरु दरबार
  सेन भगत जा की बिनती
  राखो चरण अधारँ . . .
  पढ़ो रे पोपट . . .
  
  अमुक भाई वालई खऽ राखड़ी भरात
  अमुक भाई वालई खऽ राखड़ी भरात ,
  पिया हमखऽ दे राखड़ी घड़ई देव , असी गरमी से ।
  उंढालई सेज पिया मोहे न सुहाये ,
  जुदा जुदा पलंग तुलई देव , असी गरमी से ।
  चौमासा की सेज पिया मोहे न सुहाये ,
  पिया हमखऽ ते पियर पहुँचई देव , असी गरमी से ।
  स्याला की सेज पिया बहुत रसालई ,
  पिया हमखऽ ते हिया सी लगई लेव , इनी गरमी से ।
  
  चन्दरमा निरमळई रात
  चन्दरमा निरमळई रात ,
  तारो कँवऽ उँगसे ?
  तारो ऊँगसे पाछली रात ,
  पड़ोसेण जागसे जी । ।
  धमकसे मही केरी माट ,
  धमकसे घट्टीलो जी ,
  ईराजी घर आवसे ,
  रनुनाई खऽ आरती जी । ।
  
  मै बंजारो हरि नाम को
  मै बंजारो हरि नाम को ,
  आरे लेतो हरि जी को नाम
  १ गगन मंडल में घर तेरा ,
  आरे भवसागर मे दुकान
  सौदागीर सौदा करी रया
  मस्त लगी रे दुकान . . .
  मै बंजारो . . .
  २ मन तुम्हारी ताकड़ी ,
  आरे तन है तेरो तीर
  सुरत मुरत सी तोलणा
  मन चाहे को मोल . . .
  मै बंजारो . . .
  ३ लुम लहेर नदिया बहे ,
  आरे बहे अगम अपार
  धर्मी कर्मी रे पार हुई गया
  पापी डूबे मझधार . . .
  मै बंजारो . . .
  ४ कहत कबीर धर्मराज से ,
  आरे साहेब सुण लेणा
  सेन भगत जा की बिनती
  राखो चरण आधार . . .
  मै बंजारो . . .
  
  कबीरो किन भरमायो, अम्माँ महारो
  कबीरो किन भरमायो , अम्माँ महारो
  १ कबीरा की औरत कहती सासु से
  ऐसो पुत्र क्यो जायो
  खबर हुती मख नीच काम की
  ब्याव काहै को करती
  कबीरो किन भरमायो , अम्माँ महारो
  २ कबीरा की माता कहती कबीर से
  तुन म्हारो दुध लजायो
  खबर हुती मख गर्भवाँस की
  दुध काहे को पिलाती
  कबीरो किन भरमायो , अम्माँ महारो
  
  सरग भवन्ति हो गिरधरनी एक सन्देशो लई जाव
  सरग भवन्ति हो गिरधरनी , एक सन्देशो लई जाव । ।
  सरग का अमुक दाजी खऽ यो कयजो ,
  तुम घर अमुक को ब्याव । ।
  जेम सरऽ ओमऽ सारजो हो , हमारो तो आवणोनी होय । ।
  जड़ी दिया बज्र किवाड़ , अग्गळ जड़ी जड़ी लुहा की जी । ।
  
  देस यो बसेल छे लीमड़ा की आड़ मऽ
  देस यो बसेल छे लीमड़ा की आड़ म ।
  मीठो वाड़ चाखजो आइ न निमाड़ म ।
  गणागौर पूजाँगा रथ बौडावाँगा ।
  काकी का संगात झालरियो गावाँगा ।
  खावाँगा रोटा अमाड़ी की भाजी ।
  भाभी क लावजो करी न राजी ।
  धाणी सेकाडाँगा सोमइ की भाड़ म ।
  मीठो वाड़ चाखजो आइ न निमाड़ म ।
  ज्वार को खीचड़ो तमरा लेण राँधाँगा ।
  बाटी को दाळ सी पल्लव बाँधाँगा ।
  खीर की भजा सी कराँ वरावणी ।
  चरखा मीठा ताया की पक्की पेरावणी ।
  महीघाट भूल्यो रे हउँ जाफा लाड़ म ।
  मीठो वाड़ चाखजो आइ न निमाड़ म ।
  मइसर का घाट प कूदी न न्हावाँगा ।
  बाबा मजार प पाँय लागी आवाँगा ।
  देवी की गादी प टेकाँगा माथो ।
  राजवाड़ा म उनको छे गाथो ।
  किल्लो न मन्दिर छे रेवा कराड़ म ।
  मीठो वाड़ चाखजो आइ न निमाड़ म ।
  " नाँगा देव " देखण बडवाणी जावाँगा ।
  खजूरी सिंगा का पगल्या पूजी आवाँगा ।
  अंजड़ की बयड़ी प देवी को धाम छे ।
  ऊन का मंदिर म हुनर को काम छे ।
  छिरवेल महादेवजी बठ्या पहाड़ म ।
  मीठो वाड़ चाखजो आइ न निमाड़ म ।
  नागलवाड़ी म " नागराज " ख़ास छे ।
  खरगुण म " बाकी माता " को वास छे ।
  कुंदा धड़ मंदिर न मज्जिद पास छे ।
  भोळा का हात म सबकी रास छे ।
  घाम घणों पड़ज जेठ न असाड़ म ।
  मीठो वाड़ चाखजो आइ न निमाड़ म ।
  ठीकरी म खांडेराव की आवज सवारी ।
  गाड़ा ऊ खइचज घणा भारी भारी ।
  खंडवा म धूणी वाळा दादा अवतारी ।
  आन सिवा बाबा की महिमा छे न्यारी ।
  ओंकार तारजो पड्यो हउँ खाड़ म ।
  मीठो वाड़ चाखजो आइ न निमाड़ म ।
  
  तुम तो जाओ संजा बेण सासरऽ
  तुम तो जाओ संजा बेण सासरऽ ।
  तुम्हारा सासरऽ सी ,
  हत्थी भी आया , घोड़ा भी आया ,
  पालकी भी आई , म्याना भी आया ,
  तुम तो जाओ संजा बेणा सासरऽ
  हत्थी सामनऽ उभाड़ो घोड़ा घुड़साल बंधाड़ो ,
  पालकी छज्जा उतारो , म्याना धाबा रखाड़ो ,
  हऊँ तो नहीं जाऊँ दादाजी सासरऽ ।
  
  भक्ती भरमणा दुर करो
  भक्ती भरमणा दुर करो ,
  आरे ठगाई नही जाणा
  १ कायन की साधु गोदड़ी ,
  आरे कायन का हो धागा
  कोण पुरुष दर्जी भया
  कुण सिवण हारा . . .
  भक्ती . . .
  २ हवा की बणी साधु गोदड़ी ,
  आरे पवन का हो धागा
  मन सुतार दर्जी भया
  वो सिवण हारा . . .
  भक्ती . . .
  ३ काहाँ से आई रे हवा पवन ,
  आरे कहा से आया रे पाणी
  कहा से आई रे मिर्गा लोचणी
  कळु कब की छपाणी . . .
  भक्ती . . .
  ४ आग आई रे हवा पवन ,
  आरे पीछे आया रे पाणी
  बीच म आई रे मिर्गा लोचणी
  कळु जब की छपाणी . . .
  भक्ती . . .
  ५ धवळो घोड़ो रे मुख हंसळो ,
  आरे मोती जड़ीया रे लगाम
  चंदा सुरज दुई पैगड़ा
  प्रभू हूया असवार . . .
  भक्ती . . .
  
  काहे का कारण सखी हो मेहुलो सो वरस्यो
  काहे का कारण सखी हो , मेहुलो सो वरस्यो ,
  काहे का कारण दूब लहलहे ।
  धरती का कारण सखीबाई , मेहुलो सो बरस्यो ,
  गउआ का कारण दूब लहलहे ।
  काहे का कारण सखि हे , अम्बो सो मौरियो ,
  काहे का कारण केरी लूम रही ?
  सोगीटा का कारण सखिबाई , अम्बो सो मौरियो ,
  कोयल का भाग कैरी लूम रही ।
  काहे का कारण सखि हो , बाग सो फूल्यो ,
  काहे का कारण कलियाँ खिल रहीं ।
  माली का कारण सखिबाई , बाग सो फूल्यो ,
  देव का कारण कलियाँ खिल रहीं ।
  काहे का कारण सखिबाई , चुड़िलो सो पेर्यो ,
  काहे कारण चूनर गहगहे ?
  स्वामी का भाग सखिबाई , चुड़िलो सो पेर्यो ,
  इराजी का कारण चूनर गहगहे ।
  काहे का कारण सखि हो पुत्र जलमियो ,
  काहे का कारण दिहे अवतारिया जी ?
  बहुवर भाग सखि हो , पुत्र जी जलमियो ,
  साजन का भाग दिहे अवतारिया जी ।
  
  नानी-सी गाय गटर-गैंगणी सौ पूला खाय
  नानीसी गाय गटरगैंगणी , सौ पूला खाय ,
  माता जमुना को पाणी पे , न्हार सामऽ जाय ,
  ला ओ माय बकेड़ी ।
  
  थारो काई काई रूप बखाणूँ रनुबाई
  थारो काई काई रूप बखाणूँ रनुबाई ,
  सौरठ देस सी आई ओ । ।
  थारी अगळई मूंग की सेंगळई रनुबाई ,
  सौरठ देस सी आई ओ । ।
  थारो सिर सूरज को तेज रनुबाई ,
  सौरठ देस सी आई ओ । ।
  थारी नाक सुआ की रेख रनुबाई ,
  सौरठ देस सी आई ओ । ।
  थारा डोला निंबू की फाक रनुबाई ,
  सौरठ देस सी आई ओ । ।
  थारा दाँत दाड़िम का दाणा रनुबाई ,
  सौरठ देस सी आई ओ । ।
  थारा ओंठ हिंगुळ की रेख रनुबाई ,
  सौरठ देस सी आई ओ । ।
  थारा हाथ चम्पा का छोड़ रनुबाई ,
  सौरठ देस सी आई ओ । ।
  थारा पांय केळ का खंब रनुबाई ,
  सौरठ देस सी आई ओ । ।
  थारो काई काई रूप बखाणूं रनुबाई ,
  सौरठ देस सी आई ओ । ।
  
  आया अयोध्या वाला कुवर दो
  आया अयोध्या वाला कुवर दो
  १ राजा जनक तो जग में हो ठाड़ा
  शोभा वर्णी न जाई
  उठ सभा दल देखण लागी
  उग्या भवन का तारा . . .
  कुवर दो . . .
  २ यो रे धनुष कोई सी हाले न डोले ,
  लख जोधा आजमाया
  रावण सरीका पड्या खिसाणा
  भवपती गरब हरायाँ . . .
  कुवर दो . . .
  ३ लक्ष्मण सुणो बंधु रे भाई ,
  गुरु की नी आज्ञा पाई
  डावी भुजा सी धरणी क तोकु
  धनुष की कोण बिसात . . .
  कुवर दो . . .
  ४ गुरु की आज्ञा पाई राम न ,
  चरणो म शीश नमाया
  इनी रे भूमी पर है कोई योद्धा
  धनुष का टुकड़ा उड़ाया
  कुवर दो . . .
  ५ सिता रे ब्याही न राम घर आया ,
  घरघर आनंद छाया
  माता कौशल्या न आरती सजाई
  राम बधाई घर लाया . . .
  कुवर दो . . .
  
  गोर ए गणगौर माता खोल किँवाडी
  पूजा शुरु करने के पहले
  गोर ए गणगौर माता खोल किँवाडी ,
  बाहर ऊबी थारी पूजन वाली ,
  पूजो ए पुजावो सँइयो काँईकाँई माँगा ,
  माँगा ए म्हेँ अनधन लाछर लिछमी जलहर जामी बाबुल माँगा ,
  राताँ देई माँयड ,
  कान्ह कँवर सो बीरो माँगा ,
  राई रुक्मणी सी भौजाई ,
  ऊँट चढ्यो बहनोई माँगा ,
  चूनडवाली बहना ,
  पून पिछोकड फूफो माँगा ,
  माँडा पोवण भूवा ,
  लाल दुमाल चाचो माँगा ,
  चुडला वाली चाची ,
  बिणजारो सो मामो माँगा ,
  बिणजारी सी मामी ,
  इतरो तो देई माता गोरजा ए ,
  इतरो सो परिवार ,
  दे ई तो पीयर सासरौ ए ,
  सात भायाँ री जोड परण्याँ तो देई माता पातळा पति ए ,
  साराँ मेँ सिरदार
  पूजा शुरु करते हैँ
  ऊँचो चँवरो चौकुटो ,
  जल जमना रो नीर मँगावो जी ,
  जठे ईसरदासजी सापड्या विराजे हैँ ,
  बहू गोराँ ने गोर पुजावो जी ,
  जठे कानीरामजी सापड्या बहु लाडल ने गोर पुजावो जी ,
  जठे सूरजमलजी सापड्या ,
  बाई रोवाँ ने गोर पुजावो जी ,
  गोर पूजंता यूँ कैवे सायब या जोडी इभ् छल इसी तरह राखो जी ,
  या जोडी इभ् छल राखो जी म्हारा चुडला रो सरव सोहागो जी ,
  या जोडी इभ छल राखो जी म्हारै चुडला रे राखी बाँधो जी ।
  दूब के साथ 8 बार पूजा करते हैँ
  गोरगोर गोमती ,
  ईसर पूजूँ पार्वतीजी ,
  पार्वती का आलागीला ,
  गोर का सोना का टीका ,
  टीका दे ,
  टमका दे राणी ,
  बरत करे गोराँदे रानी ,
  करताकरता आस आयो ,
  मास आयो ,
  खेरे खाण्डे लाडू आयो ,
  लाडू ले बीरा ने दियो ,
  बीरो ले गटकाय ग्यो ,
  चूँदडी ओढाय ग्यो ,
  चूँदड म्हारी इब छल ,
  बीरो म्हारो अम्मर ,
  राण्याँ पूजे राज मेँ ,
  म्हेँ म्हाँका सवाग मेँ ,
  राण्याँ ने राजपाट द्यो ,
  म्हाँने अमर सवाग द्यो ,
  राण्याँ को राजपाट तपतो जाय ,
  म्हारो सरब सवाग बढतो जाय ओलजोल गेहूँ साठ ,
  गौर बसे फूलाँ कै बास ,
  म्हेँ बसाँ बाण्याँ कै बासकीडीकीडी कोडूल्यो ,
  कीडी थारी जात है ,
  जात है गुजरात हैसाडी मेँ सिँघाडा ,
  बाडी मेँ बिजौराईसरगोरजा ,
  दोन्यूँ जोडा ,
  जोड्या जिमाया ,
  जोड जँवारा ,
  गेहूँ क्यारागणमण सोला ,
  गणमण बीस ,
  आ ए गौर कराँ पच्चीस
  टीकी
  आ टीकी बहू गोराँदे ने सोवै ,
  तो ईसरदासजी बैठ घडावै ओ टीकी ,
  रमाक झमाँ ,
  टीकी ,
  पानाँ क फूलाँ टीकी ,
  हरयो नगीनो एआ टीकी बाई रोयणदे ने सोवै ,
  तो सूरजमलजी बैठ घडावै ओ टीकी ,
  रमाक झमाँ ,
  टीकी ,
  पानाँ क फूलाँ टीकी ,
  हरयो नगीनो एआ टीकी बहू ने सोवै ,
  तो बेटा बैठ घडावै ओ टीकी ,
  रमाक झमाँ ,
  टीकी ,
  पानाँ क फूलाँ टीकी ,
  हरयो नगीनो ऐ ।
  
  